Kenta levr - XX - Wikimammenn\nKenta levr - XX\n◄ Diwar-benn ann traou a ra bemdez eur gwir vanac’h Kenta levr - XX Diwar-benn ar c’hlac’har hon euz d’hor pec’hejou ►\nRed eo beva pell dioc’h trouz ar bed ha tevel aliesa mac’h heller.\n1. — Klaskit, aliesa mac’h hellot, ann dro da zonjal enn-hoc’h hoc’h-unan hag e madelesiou ann Aotrou Doue. List ann traou ne d-int mad nemet da goll ann amzer, ha lennit kentoc’h al levriou mad da c’hlac’hari ho kaloun, eget ar re ne d-int nemet evit divuz ho spered.\nList ar c’homziou hag ann traou all ne dalvezont netra ; distroit ho tiskouarn dioc’h neventiou ha keleier ar bed ; neuze ho pezo amzer a-walc’h da ober pedennou a galoun. Ar zent vrasa a dec’he, muia mac’h hellent, dioc’h darempred ann dud ; gwell e oa gant-ho beva ho-unan gant Doue.\n2. — Enn amzer gwechall eunn den fur en deuz lavaret : Ken aliez gweach ma’z ounn bet e-touez ann dud, pep gweach ez ounn distroet d’ar gear disteroc’h den eget na d-oann diagent. — Ni a oar ervad ez eo gwir kement-se, dreist pep tra pa vezomp bet pell amzer o tiviz etre-z-omp. Easoc’h eo tevel a-grenn, eget ne d-eo choum hep komz re.\nEasoc’h eo d’ann den choum he-unan er gear, eget ne d-eo en em viret dioc’h pec’hed, pa vez er-meaz e-mesk ann dud. Ann hini eta a fell d’ezhan lakaat he boan da zont da veza distag dioc’h kement tra krouet zo ha da gaout dudiou ann ene, a zo red d’ezhan pellaat dioc’h ann dud gant Jezuz.\nDen ne hell en em ziskouez gant fisians dirak ann holl, nemet ann hini a gar beza dianavezet ; den ne hell komz gant fisians, nemet ann hini a gar tevel ; den ne hell heb aoun beza hueleet, nemet ann hini a gar beza izeleet ; den e gwirionez ne hell gourc’hemenn ervad, nemet ann hini en deuz desket senti ; den ne hell e gwirionez beza laouen, nemet ann hini zo direbech he galoun.\nFisians ar zent a zo bet bepred leun a zoujans Doue ; ha petra-bennag ma skede enn-ho ar c’hras hag ar zantelez vrasa, ez oant koulskoude atao war evez hag izel a galoun.\nEnn enep, fisians ar bec’herien a zao euz a blegou fall ho c’haloun, o veza m’en em brizont re ho-unan ; ha war lerc’h ho fisians e teu ann dallentez hag ar fazi. N’en em fisiit ket morse enn-hoc’h hoc’h-unan er bed-man, evid-hoc’h da veza, hervez ann dud, eur manac’h mad pe eunn ermit a zoujans Doue.\n4. — Aliez ar re wella hervez ann dud, a zo bet e-tal d’en em goll dre m’ho devoa re a fisians enn-ho ho-unan. Rak-se ez eo mad da galz a dud ne vent ket miret a-grenn dioc’h ann temptasionou ; eunn dra vad eo e vent gwasket hag enkrezet a-wechou, gant aoun na zeufent d’en em brizout re ha da gaout re a fisians enn-ho ho-unan ; gant aoun ive na zeufent da drei easoc’h oc’h frealzidigez ann dud.\nO ! na peger glann e ve ene ann hini ne glaskfe nep-tro ar plijadureziou a dremen, ha ne ve morse touellet gant traou ar bed ! Na peger braz e ve peoc’h ann hini a zilezfe ann traou ne dalvezont netra, evit lakaat he holl fisians e Doue hag evit sonjal hep-ken e traou ann env hag enn he zilvidigez !\n5. — N’euz den a ve mad a bep hent da gaout frealzidigez Doue, ma ne d-eo ket boaz a bell zo da gaout eur c’hlac’har santel euz he bec’hejou. Mar fell d’e-hoc’h kaout ar gwir c’hlac’har, glac’har ar galoun, en em dennit enn ho kampr, pell dioc’h trouz ar bed, evel ma’z eo skrivet : Ho pezet atao keuz euz ho pec’hejou, hag ive pa vezit enn ho kwele.\nEnn ho ti e kavot ar pez a gollit aliez er-meaz. Mar d-oc’h boaz da choum enn ho kampr, en em gavot eaz enn-hi ; ma ne d-oc’h ket, e teuot d’en em enoui ebarz. Pa vezit a nevez zo deuet euz ar bed, mar kirit en em voaza da choum enn ho kampr, hi a vezo d’e-hoc’h divezatoc’h ho muia karet hag ho frealzidigez vrasa.\nPa vez didrouz hag e peoc’h, ann ene mad a zeu da veza gwelloc’h ha da zeski ar pez a zo kuzet er Skritur sakr. Neuze e teu he zaelou da redek, ha gant-ho bemnoz ec’h en em walc’h, evit dont da veza mignoun braz da Zoue ha seul vrasoc’h mignoun m’en deuz bevet pelloc’h dioc’h trouz ar bed\nAnn hini a zilez he vignouned hag he amezeien, Doue a dostaio out-han gant he elez santel. Gwelloc’h eo d’ann den beza dianavezet ha savetei he ene, eget ne d-eo d’ezhan ober burzudou ha beza lezirek e-kenver he zilvidigez.\n7. — Da veza meulet eo ar manac’h a ia dibaot a weach er-meaz euz he gouent, ha ne fell ket d’ezhan gwelet ann dud nag ive beza gwelet gant-ho. Na perak e fell d’e-hoc’h-hu gwelet ar pez ne hellit ket da gaout ? Ar bed a dremen, ha gant-han war-eunn-dro he holl blijduresiou.\nHo c’hoantegesiou fall a gas ac’hanoc’h tu-ma tu-hont. Ha divezatoc’h, livirit, petra zigasont-hi gant-ho, nemet beac’h war hoc’h ene ha dievezded enn ho spered ? Laouen aliez ez eer er-meaz ; teval aliez e tistroer enn dro ; ann ebatou d’an abardaez-noz a ra doan aliez dioc’h ar mintin. Evel-se, holl blijaduresiou ar bed a rikl da genta evel mel er galoun, ha goude-ze e krogont enn-hi hag e lazont anezhi.\n8. — Petra oufac’h-hu da welet e leac’h all ha ne welit ket el leac’h m’emoc’h ? Setu dira-z-hoc’h ann env hag ann douar ha kement zo ; anezho e teu pep tra. Petra hellfac’h-hu da welet e nep leac’h dindan ann heol ha ne dremeno ket abarz nemeur ?\nKredi a rit marteze e devezo ho kaloun he gwalc’h ; fazia a rit, n’e devezo ket. Ha pa welfac’h dira-z-hoc’h kement tra zo, petra vent-hi holl nemet eur gwelet hep-mui-ken ? Savit ho taoulagad etrezek ann env war-zu Doue, ha pedit anezhan evit ma tistolo diwar-n-hoc’h ho pec’hejou hag ho leziregez.\n9. — List traou ar bed gant tud ar bed, hag en em roit holl da viret ervad gourc’hemennou Doue. Prennit ho tor war-n-hoc’h ha galvit Jezuz-Krist ho muia karet. Choumit gant-han enn ho kampr, rak e nep leac’h all ne gavot kemend a beoc’h.\nMa ne vijac’h ket eat er meaz, ma n’ho pije ket selaouet ar c’heleier, neuze ho pije en em gendalc’het easoc’h er gwir beoc’h. O veza ma kirit a-wechou klevet nevezentiou, eo ez eo red d’e-hoc’h goude-ze gouzanv enkrez ha reustl enn ho kaloun.\nPetra daskit-hu war ann douar ? Hoc’h euruzded ; n’her c’havot ket er bed-man. Selaouit ann hirvoudou a zao evel eur vouez euz a bevar c’horn ann douar, hag a glever âa oad da oad. Mouez ar bed eo. Petra glaskit-hu c’hoaz er bed ? Sklerijen, nerz, frealzidigez evit kas e peoc’h ho puez da benn. Ar bed a bleg d’ann drouk-spered, m’hen argarz ! Ar bed a bleg d’ann holl c’hoantegesiou fall a zigas d’e-omp ann aerouant. Ar bed a bleg d’ann drouk-spered, penn-abek ann holl dorfejou ha kement tra fall zo. Rak-se e lavare gwechall-goz ar brofed David : Eat ounn war dec’h pell dioc’h trouz ar bed. Neuze ann ene didrouz a zelaou ann Aotrou o komz out-han. Komziou Doue zo ker c’houek, ken dudiuz, ne fell mui d’ann ene klevet nemet he vouez hepken, beteg ann deiz ma vezo Doue dizoloet a zira-z-han ha ma vezo gwelet enn env evel m’ema.\nEnn abek d’ar feiz gristen, kalz a dud dioc’h ann dibab, a zo en em dennet gwechall el leac’hiou pell hag ho deuz dilezet a-grenn ar bed. Fae a reant euz ar plijaduresiou, euz ann enoriou, euz ar madou ; dilezel a reant pep tra hag ivez ho c’herent, Kement-se holl a ziskouez d’e-omp peger glann oa ho buez ; hevel e tlie beza ouz hini ann elez enn env. Evit gwir ar gristenien holl n’int ket galvet da zevel evel-t-ho ; gouzout a dlefent evelato distaga ho c’haloun dioc’h tregas ha dioc’h trouz ar bed, evit komz oc’h Jezuz-Krist hag en em denna enn-ho ho-unan, sioul ha didrouz dira-z-han. Er Stad santel-ze e vezint distroet dioc’h prederiou ann douar ha troet oc’h traou ann env ; neuze ive ho devezo kas oc’h kemend a dremen, hag e vezint er bed evel pa ne vent ket enn-han. Er stad euruz-ze e c’hoarvez hed-da-hed gant ar c’hristen mad ar pez a lavare ann Abostol : Hor buez a zo kuzet gant Jezuz-Krist e Doue.\nAdtapet diwar « https://br.wikisource.org/w/index.php?title=Kenta_levr_-_XX&oldid=74510 »


Lan Tangi - Wikipedia\nLan Tangi, Alain Tanguy war varilh an ti-kêr, hag eñ ganet d'an 28 a viz Mezheven 1951 e Karanteg, zo ur skrivagner hag un troour brezhonek. Troet en deus skridoù e saozneg hag e brezhoneg. Kelenner eo e vicher. Ha kregiñ a ra da c'hoari er sinema.\n3.1 Barzhonegoù bet troet e yezhoù all\nGanet eo war ar maez en atant e eontr hag e voereb, c'hoar e dad. E dad a oa eus Bro-Leon hag e vamm eus Menez Are, met kaset e voe ur pennadig war-lerc'h da di e dud-kozh eus tu e vamm en ur gêriadenn anvet Krann Vihan e parrez Berrien. Chomet eo eno betek an oad a 5 bloaz e ti e dud-kozh peogwir e voe kaset d'ar skol, da Santeg, e-lec'h ma oa skolaerien e dud. O chom e oant en ti-skol. Ur bloaz war-lerc'h e oa anvet e dud e Lokmaria-Berrien, (Menez Are). Chomet int daou vloaz eno a-raok mont da Garanteg, bro e dad, e-lec'h ma 'z int chomet betek ma 'z int aet war o leve.\nEvit ar pezh a sell ouzh e studioù, e voekaset d'ul lise e Montroulez a-benn tapout e vachelouriezh ha mont goude da Skol-veur al Lizhiri e Roazhon.\nE vuhez vicherel[kemmañ | kemmañ ar vammenn]\nNac'het e oa bet gantañ mont d'an arme, neuze e voe ret dezhañ kuzhat e-pad bloaz. Goude-se ez eo bet o foetañ bro en Europa, Afrika, Azia hag Amerika. Pa oa tost 40 vloaz e oa distroet d'ar skol-veur, lec'h ma tapas un aotreegezh war ar brezhoneg. A-benn ober se en deus studiet dre bellgelennerezh e-pad 2 vloaz. Goude eo deuet da vezañ kelenner war ar brezhoneg ha peurzesket en deus ar yezh gant kelennerien all peotramant drezañ e-unan. Emañ bremañ e kevelouri Roudour o lakaat an dud deuet d'o oad da zeskiñ brezhoneg. Bet eo unan eus krouerien Roudour asambles gant Herve Kerrain ha Mich Beyer.\nKroget e oa da skrivañ traoù berr abred a-walc'h p'en deus gwelet ar yezh skrivet : kanaouennoù pe barzhonegoù. Kroget e oa war-dro an oad a 20 vloaz da skrivañ barzhonegoù hag ez eo kendalc'het d'en ober a-frapadoù. Diwezhatoc'h eo aet war-zu an danevelloù.\nAr pezh 'n deus lakaet anezhañ da skrivañ eo e oa naturel evitañ dre an endro ma oa bet desavet ennañ e-keñver ar yezh hag endro al levrioù. Er bloavezhioù hanter-kant e veze graet nozvezhioù war ar maez hag e veze kanet ha kontet istorioù. Skrivañ kanaouennoù a veze graet gant ur bern tud d'ar mare-se, un dra naturel e oa evito da ezteurel o soñjoù dre ganaouennoù. « D'am soñj eo an endro en deus bountet ac'hanomp (Bernez Tangi, e vreur, hag eñ) d'ober ar memes tra, da vont da heul ur seurt hengoun a oa er familh. Daou genderv din hag a zo bet desavet er memes kêriadenn o deus skrivet traoù e brezhoneg ivez. Unan anezho hag a zo marvet yaouank, en doa diskouezet din danevelloù bet skrivet gantañ. An hini all hag a skriv kanaouennoù a gan anezho ivez, en deus tapet e damm brud e-giz kaner a zo anvet Kristen Nikolaz.\nMousafir, 1997. Dastumad barzhonegoù. Priz Langleiz 1998. Priz Imram 2001.\nDa goulz an avaloù. 2001. Danevelloù.\nGant Gilles Pouliquen Menez Are (testennoù ul levr luc'hskeudennoù –2003)\nDiwar an uhel, 2007\nAlo,alo amañ Job. Pezh-c'hoari evit ar radio – 2007.\nBarzhonegoù bet troet e yezhoù all[kemmañ | kemmañ ar vammenn]\nPer atzar aquella veu (gant Alan Botrel – Emboscall Katalonia),\nWriting the wind, (New Native Press-Amerika)\nThe turn of the ermine, (Bro-Saoz)\nAdtapet diwar « https://br.wikipedia.org/w/index.php?title=Lan_Tangi&oldid=1596947 »\nKemmoù diwezhañ degaset d'ar bajenn-mañ d'an 21 Her 2014, da 11:37.


Aukštaitija (Uheldirioù e lituaneg) zo unan ag ar pemp rannvro dudoniel a zo e Lituania. Donet a ra hec'h anv a uhelder ar c'horn-bro-se, dreist-holl en takadoù ar reter, e-skoaz ar peurrest eus Lituania.\nGweledva ag Aukštaitija\nEmañ Aukštaitija e biz Lituania. Bout zo enni ivez lodennoù dister a Latvia hag a Velarus. Kêr vrasañ ar rannvro eo Panevėžys gant 100 000 a annezidi. Ar c'hêrioù pennañ enni zo (ouzhpenn 20 000 annezad):\nPanevėžys - 119,749 ("kêrbenn" ar rannvro)\nVisaginas - 29,554 (savet da vare an URSS ha poblet a dud o tonet a lodennoù arall an ez-URSS)\nUkmergė - 28,759\nRadviliškis - 20,339\nGoloet eo ar rannvro gant lennoù, dreist-holl er reter.\nSavet eo bet Dugelezh Veur Lituania en XIIvet kantved gant al Lituaned, ur meuriad balt, a veve en Aukštaitija. He c'hêrbenn gentañ a voe Kernavė. E feur-emglev Gediminas e 1322, e vez graet terra Eustoythen ('Takad an Aukštaitijaned') eus Aukštaitija. Lod he lak da gavell Lituania.\nTudoniezh[kemmañ | kemmañ ar vammenn]\nAl lodenn vrasañ ag an dud a gomz Aukštaitijaneg, ur rannyezh ag al lituaneg (Rannet eo bet al lituaneg e div rannyezh: Aukštaitijaneg, er reter hag er Su, ha Samogitianeg (pe Žemaitijaneg) e kornôg Lituania, al lodenn vrasañ ag an isrannyezhoù o tennañ d'an hini kentañ). Monet a ra implij ar rannyezh-se war zisteraat avat.\nBout zo minorelezhioù rusianek (ma n'eo ket rusian da vat) ha Belarusek er reter, war harzoù Belarus.\nE miz Meurzh 2007 e voe kinniget ardamezioù ha banniel Aukštaitija.\nPark Broadel Aukštaitija\n(en) Beajiñ en Aukštaitija\nAdtapet diwar « https://br.wikipedia.org/w/index.php?title=Aukštaitija&oldid=1885221 »\nKemmoù diwezhañ degaset d'ar bajenn-mañ d'an 22 Gwe 2020, da 10:52.


Istor ar Muskadig ha gwinieg Breizh Gwinierien-Artizaned eus Breizh\nUr gwin eus gwinieg Naoned ankouaet anezhañ\nIstor ur gwin eus Naoned\nA rummad da rummad hag a-viskoazh eo bet feal ar Vretoned d'ar Muskadig.\nPerc'hennet eo bet ganto evel o gwin dezho. Netra reishoc'h p'en em led gwinieg Naoned war Su pellañ Breizh. E pep lec'h e Breizh, met ivez e Montparnasse, karter breton eus Pariz, e veze boas an dud da zistouvañ, d'ar sul vintin goude an oferenn, boutailhadoù mat Muskadig en ostalerioù.\nKontrol d'ar rannvroioù all e Frañs lec'h ma vezer kustum da evañ pastis.\nHa ma veze evet gant ar Vretoned eus renkadoù ar bobl forzh gwin ruz a zeue alies eus Kreisteiz Frañs e oa gwelloc'h ganto evañ Muskadig evel gwin gwenn.\nUr gwin eus Naoned dinaturet\nAbaoe 20 vloaz, diwar ur strategiezh dilezel breizhadelezh ar Muskadig evit mont a-du gant identelezh Traoñienn al Liger ez eus bet lakaet anezhañ da goll e wriziennoù hag aet eo fealded ar Vretoned ouzh o Gwinoù da goll ivez.\nHeñvel e oa evit a sell ouzh hor c'hendirvi eus Breizh-Veur, ken diheñchet gant an diwriziennañ identelezhel-se ken ne anavezent ket ken ar Muskadig e-barzh ul "Loire Valley" gwall iskis.\nSe zo kaoz eo bet krouet Gwinierien-Artizaned eus Breizh a-benn adstagañ gant hor marc'hadoù hengounel ha dic'haouiñ, keit ha ma vo tu ober, ar fazioù hag an dinac'hoù o deus degaset ar c'holloù marc'had a anavezomp hiziv.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/303 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/303\nvezo ar bed holl anavezet evit beza coupabl dirag Doue. (20) Rag den e-bed na vezo justifiet dirazhan dre oberou al lezen ; rag dre al lezen eo e teu an anaoudegez euz ar pec’hed.\n(21) Mes breman, heb al lezen, eo bet dizoloet eur justis euz a Zoue (da behini al lezen hag ar brofeted a rent testeni) ; (22) eur justis euz a Zoue, a lavaran, dre ar feiz en Jesus-Christ, d’ar re holl ha var ar re holl pere a gred ; (23) rag n’euz differans e-bed etre an dud, pa’z eo gwir ho deuz holl pec’het, ha ma’z int privet euz a c’hloar Doue, (24) ha ma’z int justifiet en gratis dre he c’hras, dre ar redemption a zo en Jesus-Christ, (25) pehini a oa bet lakeat gant Doue da veza eur sacrifis a beoc’h, dre ar feiz en he oad, evit diskouez he justis dre ar pardon euz ar pec’hejou tremenet, great en amzer ar batianted a Zoue ; (26) evit diskouez, a lavaran, he justis en amzer a zo o ren, evit beza he-unan anavezet da veza just, ha da veza an hini a justifi an den hen deuz feiz en Jesus.\n(27) Pe leac’h eta ema ar sujet d’en em c’hlorifia ? Taolet eo er meaz. Dre be seurt lezen ? Dre lezen an oberou ? Nann, mes dre lezen ar feiz.\n(28) Dre-ze eta e varnomp penaos an den a zo justifiet dre ar feiz, heb oberou al lezen. (29) Doue hag hen a zo hep-ken Doue ar Judevien ? Daoust ha n’eo ket hen ive Doue ar Jentiled ? Eo zur ! Doue ar Jentiled eo ive ; (30) rag beza ez euz eun Doue hep-ken, pehini a justifio ar re circonciset dre ar feiz, hag ar re dicirconcis dre ar feiz.\n(31) Daoust ha dre ar feiz e tiskaromp al lezen ? Pell ac’hane ! Er c’hontrol, krenvaad a reomp al lezen.\nPE seurt avantach eta a livirimp-ni hen deuz Abraham, hon tad, kavet hervez ar c’hig ? (2) rag mar d’eo bet justifiet Abraham dre an oberou, hen deuz leac’h d’en em c’hlorifia, mes nann dirag Doue. (3) Rag petra a lavar ar Scritur ? Abraham a gredaz da Zoue, hag e oe countet kement-se dezhan evit justis. (4) Hogen, d’an hini a labour, ar gobr na vez ket countet evel eur c’hras, mes evel eur gle. (5) Mes d’an hini na labour ket, mes a gred en hini a justifi ar pec’her, he feiz a zo countet dezhan evel justis.\n(6) Evel-se eo e teu David da ziscleria eürusted an den a zo countet just gant Doue heb\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/303&oldid=125419 »


Buhez ar Zent. pages 148, 149, 150. Encyclopédie Marikavel.\npages 148, 149, 150\nTrede devez warn-ugent a viz C'houevrer\nPer a c'hanas en Ravenn, er bla 1007, hag a oa ar yaouankan eus a seiz. E vreur henan, dre ma kave d'ezan e oant re a vugale evit an nebeut a zanve o devoa o zud, a 'n em glemme alïes anezan d'e vamm. Houman a deuas da skuizan o klevet e c'hourdrouzou, hag a chomas hep magan he c'hrouadur. Eur vreg vat a gemeras true ouz ar bugel, a vevas anezan en hanv Doue, betek ma teuas e vamm da gaot muioc'h a galon.\nDa bemp bla, e kollas e dud. E vreur henan hen c'hemeras neuze da bôtr-saout, hag a oe didrue en e genver.\nKoulskoude, ene Perig, en kreiz ar mor a drubuilhou an evoa da dreuzi, a gaerae bemde muioc'h-mui. Eun devez ma oa o vont da gas e loened da beuri, naon-du d'ezan, e kavas eur pezig arc'hant war e hent hag e lavaras outan e-unan : « Gant an dra-man, da vihanan, am bezo bara ! » Mes kerkent e chenchas zonj : « Ar blijadur verr-ze ne dalvezo ket d'in nemeur ! emezan. » Hag hen ha rei e bez en gwerz-oferen evit e dad, d'ar c'hentan beleg a zigouezas gantan.\nDoue ne zaleas ket da zellet a drue ouz ar paour kez emzivad. Bezan an evoa eur breur beleg, e hano Damian, a gare kalz, evel ma oa karet kalz gantan. Pa anavezas Damian pegen reuzeudik oa stad e vreur bihan, e kasas anezan gantan da zevel. Ar c'hrouadur, dre anaoudegez vat, a fellas d'ezan e vije hanvet Per Damian hiviziken, elec'h Per hepken. Damian, o welet an evoa spered, a reas d'ezan ober e studi en Faenza hag en Parm, ha dont a reas da vezan, en berr-amzer, enor skoliou-meur ar c'hêriou-ze, ha karget e-unan d'ober skol enne.\nDaoust pegen helavar, pegen pinvidik, ha pegen brudet oa deut da vezan, an den yaouank n'en em gollas ket gant e lorc'h. Lavaret a rê alïes : « Perak en em stagan ouz treo a deûz hag a dremen ? »\nEvit lakat e gorf da blegan d'e spered, e oa aketus da bedi ha da zougen eur gouriz reun dindan e zilhad war lein, ha pa wele, daoust da ze, tân an techou fall o vont da gregi ennan, en em strinke en kreiz an noz, en dour yen ar stêr, da vougan anezan.\nMat oa d'ar beorien, hag e-unan e kare o gwelet o tibri ouz e dôl. Karet a re mont da bardonan d'al lec'hiou santel.\nA greiz ma oa en e vleun o vevan er bed, a vouzc'hoarze outan, e falvezas gantan kimiadi dioutan, evit gallout diazezan da vat ha kreski muioc'h-mui ar zantelez en e ene.\nGwiskan a reas sae ar venec'h, en Fontavellan. Dont a reas da vezan skouer an holl, ha da varo an abad, e oe laket en e blas.\nAc'hane, e roë an dorn da eskibien Rom da sturian bagig sant Per war eur mor a oa houlennus meurbed en amzer-ze. Ar pab Stephan IX a hanvas anezan da gardinal ha da eskob en Osti (1057.)\nHep damant ebet d'e yec'hed na d'e vadou, e kerneras eleiz a breder gant e eskopti. Bezan oe ar pastor mat, ne dec'h ket, pa wel ar blei o sailhat war an denved. Skei a reas, didrue, kement hini a glaske hadan ar gaou en sperejou e vugale.\nAr pab Nikolas II hen c'hasas, evel e gannad, da Vilan. Eno, eleiz a oa en em c'hrêt beleien, dre laer, hag a rê droug bras d'ar relijion. Per a deuas, dre gaer, a benn da c'honid Milaniz, ha terri a reas eus o c'harg an dud a Iliz ne gave na gouiziek na santel awalc'h.\nDivezatoc'h, ar pab Alexandr II hen c'hasas d'ar Frans da zibunan kudennou-all dem-henvel ouz hounnez, ha nebeut goude, daved Herri IV, roue au Alamagn, eur penn avelet a zen, a felle d'ean 'n em zispartian diouz e bried, hag i c'hoaz nevezik dimezet.\nDivezan ma oe kannad, a oe en Raveuu, etouez e genvroïz, a harpe o arc'heskob eskummunuget. Per Damian a reas d'eze dont enne o-unan, ha kompezan a reas pep tra.\nPa oa o tizrei ac'hane, eun derzien vras a grogas ennan en Faenza. D'an navet devez, e kommunias dindan doareou ar bara hag ar gwin : « Heu gwelet a rejomp neuze, eme unan eus e vignoned, o veuzi e spered en Doue; e ene a dorras souden au ereou he stage ouz e gorf, ha paouez a reas da vevan war an douar. »\nE dremenvan a zigouezas d'an 23 a viz c'houevrer 1072. Tri-ugent levrig bennak savet gantan zo deut betek d'imp, hag abalamour da ze, Leon XIII an eus e lezhanvet Doktor eus an Iliz.\nAr maro a zo bouzar ha dall; ne glev na ne wel. Diframman ra ar pried digant ar pried, ar mab digant an tad, ar verc'h digant ar vamm. An truezusan eo pa sko an tad hag ar vamm, ha pa chom war o lerc'h bugale yaouauk-flamm.\nKement-se a zigoue beb an amzer, evit rei tro d'ar garante gristen d'en em ziskouez.\n« Eürus an neb a gemer preder gant an emzivad hag ar paour; pa deuio de an drubuilh, Doue a zelivro anezan;\n» Ra deuio an Otrou d'hen miret, ha ra deurvezo rei d'ezan hirr vue, hag e lakat eürus war an douar, heb e lezel da gouezan etre daouarn e enebourien ;\n» Ra deuio an Otrou da skanvât e boaniou, pa vezo klauv war e wele. Hen grêt ho peus, oc'h ôzan dindannan, evit ma vije gwakoc'h d'ezan goude-ze. »\nAr c'homzou-ze a ziskoue ne c'hortozo ket Doue er bed-all, evit digoll ac'hanornp eus ar vad a c'hellfemp bezan grêt da vinored, hag e lakao e vennoziou da gouezan seul-puilhoc'h warnomp ha war hon ziegez, ma ouvefomp gwelloc'h lakat e zanve da dalvezout.\nMa teu Doue da rei tu d'imp eta, greomp vad d'ar vugale emzivad; roomp d'eze hon zi, roornp d'eze hon bara, roomp d'eze, dreist-oll, hon c'halon, ma n'o devo ket re holl a zienez d'ar pez o deus kollet.\nDre ar garante a ziskouezer en kenver an nesan, e tiskouezer ar garante en kenver Doue. Hag ahendall, digollet e vefomp betek evit ar bihanan banne dour a rofomp en han' Doue !


Júu ʼmɨ́ɨ e cacuo fidiée Apocalipsis 2\nJúuˆ e catɨ́ɨngˉ dseaˋ quiáꞌˉ Dseaˋ Jmáangˉ i̱ neáangˊ fɨˊ Éfeso\n1 ’Jo̱ fɨ́ɨˉguɨ́ɨ ꞌnʉˋ, Juan, e nijméeꞌ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáꞌˉ dseaˋ quiéˉe i̱ neáangˊ fɨˊ fɨɨˋ Éfeso, jo̱ lalab jméeꞌ˜: “Lalab jíngꞌˉ i̱ dseaˋ i̱ teáangꞌ˜ lajɨˋ guiángˉ nʉ́ʉˊ fɨˊ jaguórˋ dséeˊ jo̱guɨ i̱ ngɨˊ fɨˊ jee˜ lajɨˋ guiéˉ candeléer˜ e jɨꞌˋ e lɨ́ɨˊ có̱o̱ꞌ˜ layaang˜ cunéeˇ do: 2 Jo̱ lalab fɨ́ɨˉɨ ꞌnʉˋ e guiʉ́ˉ ñiiˉ lajaléꞌˋ e jmooꞌˋ lafaꞌ jaléꞌˋ e la; e eáamˊ cuøꞌˊ bíˋ uøꞌˊ e jmooꞌˋ ta˜ jo̱guɨ e eáamˊ iʉ˜ níꞌˆ có̱o̱ꞌ˜ jaléꞌˋ e jo̱ cajo̱, jo̱guɨ ñiˋbaa cajo̱ e jaˋ cuøꞌˊ fɨˊ e nijméˉ dseaˋ jaléꞌˋ e jaˋ dseengˋ lɨ́ꞌˆ eeˋ jáˉ dsíirˊ. Jo̱guɨ ñiˋbaa guiʉ́ˉ e nɨcajǿøꞌˉ su jáꞌˉ laco̱ꞌ féꞌˋ jaléngꞌˋ i̱ dseaˋ i̱ jíngꞌˉ e lɨ́ɨiñˊ dseaˋ apóoˆ i̱ niꞌˊ júuˆ quiéˉe, jo̱ dsʉꞌ o̱ꞌ jáꞌˉ e lɨ́ɨiñˊ lajo̱, jo̱ ꞌnʉˋ nɨcalɨlíꞌˆbaꞌ e jaléngꞌˋ i̱ dseaˋ íˋ jmangꞌˆ i̱ adseaamˋ. 3 Jo̱guɨ eáamˊ nɨcajmeeꞌˉ féngꞌˊ aꞌˊ jo̱guɨ nɨcateáꞌˉ lɨ́ꞌˉbɨꞌ có̱o̱ꞌ˜ jaléꞌˋ iihuɨ́ɨˊ e nɨcaꞌíinꞌ˜ uíiꞌ˜ jnea˜, jo̱ dseángꞌˉ jaˋ mɨˊ calɨtúngˉ oꞌˊ e sinꞌˊ teáˋ fɨˊ guiʉ́ˉ có̱o̱ꞌ˜ jnea˜. 4 Jo̱ dsʉꞌ seabˋ co̱o̱ˋ júuˆ e nɨꞌléeˊ quíiꞌˉ lana, jo̱ e lab e jo̱: joˋ guiéeˊ e ꞌneáanꞌˋ jnea˜ o̱ꞌguɨ dseaˋ rúnꞌˋ laco̱ꞌguɨ lamɨ˜ uiing˜ do ie˜ lamɨ˜ canaanꞌˋ e cuíinꞌˋ jnea˜. 5 Jo̱baꞌ fɨ́ɨˉɨ ꞌnʉˋ e niꞌɨ́ɨˆdu oꞌˊ jie˜ lɨ˜ nɨcaꞌleeꞌ˜ quíiꞌˉ lana, jo̱ quɨ́ɨꞌ˜ jíingꞌ˜tu̱ uøꞌˊ caléꞌˋ catú̱ˉ fɨˊ quiniˇ Fidiéeˇ, jo̱guɨ jmeeˉtu̱ꞌ lajaléꞌˋ lɨ́ꞌˆ laco̱ꞌguɨ lamɨ˜ quɨ́ꞌˉ tɨ́ɨnꞌˋ e jmooꞌˋ latɨˊ mɨ˜ uiing˜ do. Jo̱ song jaˋ nijméeꞌˆ lajo̱, jo̱baꞌ lajmɨnábˉ nigáaˊa fɨˊ na jo̱ nijé̱ꞌˆbaa é̱e̱ˆ quiáꞌˉ e candeléer˜ do quíiꞌˉ, jo̱ dsʉꞌ jaˋ nilíˋ lajo̱ song niquɨ́ꞌˉ jíngꞌˋtu̱ uøꞌˊ fɨˊ quiniˇ Fidiéeˇ. 6 Jo̱ dsʉꞌ e labaꞌ guiʉ́ˉ e jmɨcó̱o̱ꞌ˜ quíiꞌˉ, e ꞌníbꞌˋ manꞌˊ jaléꞌˋ e jmóoˋ i̱ dseaˋ nicolaíta lɨ́ꞌˆ laco̱ꞌguɨ jnea˜ ꞌníbꞌˋ máanˊnre cajo̱. 7 Jo̱baꞌ fáꞌˋa: I̱i̱ˋ jaléngꞌˋ dseaˋ dsi˜ logua˜, güɨnúˆbre lají̱i̱ꞌ˜ júuˆ e jíngꞌˉ Jmɨguíˋ quiáꞌˉ Fidiéeˇ e catɨ́ɨngˉ lajɨˋ guiéˉ ꞌléꞌˋ dseaˋ quiéˉe: Jaléngꞌˋ i̱ dseaˋ i̱ nitéꞌˋ líꞌˋ có̱o̱ꞌ˜ jaléꞌˋ iihuɨ́ɨˊ jo̱guɨ jaˋ nitiúuiñˉ jnea˜, jo̱baꞌ nicuǿøˆbaare e nidǿꞌrˉ lají̱i̱ꞌ˜ e seaˋ quiáꞌˉ e ꞌmaˋ e cuøˊ e seengˋ dseaˋ lata˜ e siꞌˊ fɨˊ ñifɨ́ˉ quiáꞌˉ Fidiéeˇ.”\nJúuˆ e catɨ́ɨngˉ dseaˋ quiáꞌˉ Dseaˋ Jmáangˉ i̱ neáangˊ fɨˊ Esmirna\n8 ’Jo̱ fɨ́ɨˉguɨ́ɨ ꞌnʉˋ, Juan, e nijméeꞌ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáꞌˉ dseaˋ quiéˉe i̱ neáangˊ fɨˊ fɨɨˋ Esmirna, jo̱ lalab jméeꞌ˜: “Lalab féꞌˋ i̱ dseaˋ laꞌuii˜ do jo̱guɨ i̱ dseaˋ tɨˊ lɨ˜ dséngˉguɨ do, i̱ dseaˋ i̱ cajúngˉ do jo̱guɨ i̱ cají̱ꞌˊtu̱ mɨ˜ catɨ́ˋ ꞌnɨˊ jmɨɨ˜ lajo̱: 9 Jo̱ lalab fɨ́ɨˉɨ ꞌnʉˋ e guiʉ́bˉ ñiiˉ lají̱i̱ꞌ˜ iihuɨ́ɨˊ e íinꞌ˜ jo̱guɨ jial tiñíinꞌˉ cajo̱, nañiˊ faꞌ eáamˊbre jmɨcó̱o̱ꞌ˜ Fidiéeˇ ꞌnʉˋ có̱o̱ꞌ˜ jaléꞌˋ e lɨ́ɨˊ quíiꞌˉ. Jo̱guɨ ñiˋbɨ́ɨ guiʉ́ˉ cajo̱ jial féꞌˋ dseaˋ gaˋ uii˜ quíiꞌˉ, faꞌ jaléngꞌˋ i̱ dseaˋ i̱ jíngꞌˉ e lɨ́ɨiñˊ dseaˋ Israel, jo̱ dsʉꞌ o̱ꞌ jáꞌˉ e lɨ́ɨngˊ i̱ dseaˋ íˋ lajo̱, co̱ꞌ i̱ dseaˋ íˋ lɨco̱ꞌ lɨ́ɨiñˊ dseaˋ i̱ jmiféngꞌˊ fii˜ i̱ ꞌlɨmꞌˆ. 10 Jo̱ fɨ́ɨˉɨ ꞌnʉˋ e jaˋ fǿønꞌ˜ lají̱i̱ꞌ˜ iihuɨ́ɨˊ e tɨˊ lɨ˜ niꞌíinꞌ˜; co̱ꞌ fii˜ i̱ ꞌlɨngꞌˆ nijmérˉ e i̱ lɨɨng˜ ꞌnʉ́ꞌˋ nigüɨtáangꞌ˜naꞌ fɨˊ dsíiˊ ꞌnʉñíˆ e laco̱ꞌ nijmérˉ quijí̱ˉ jial nitʉ́ˆnaꞌ e teáangˉnaꞌ teáˋ fɨˊ guiʉ́ˉ có̱o̱ꞌ˜ jnea˜; jo̱ e iihuɨ́ɨˊ jo̱ niꞌíingꞌ˜naꞌ lajeeˇ guíˉ jmɨɨ˜. Jo̱ dsʉꞌ fɨ́ɨˉɨ ꞌnʉˋ dseángꞌˉ jie˜ mɨˊ lɨtúngˉ oꞌˊ e sinꞌˊ teáˋ fɨˊ guiʉ́ˉ có̱o̱ꞌ˜ jnea˜, doñiˊ faꞌ iing˜ dseaˋ jngaiñꞌˊ ꞌnʉˋ uii˜ e jo̱, jo̱baꞌ jneab˜ nicuǿøˆø ꞌnʉˋ lají̱i̱ꞌ˜ e catɨ́ɨnꞌˉ e nilɨseenꞌˋ cøøngˋ có̱o̱ꞌ˜ jnea˜ carˋ ngongɨ́ɨˋ jmɨɨ˜. 11 Jo̱ jaléngꞌˋ ꞌnʉ́ꞌˋ, dseaˋ dsi˜ loguáˆnaꞌ, nʉ́ʉˉnaꞌ lají̱i̱ꞌ˜ e júuˆ e jíngꞌˉ Jmɨguíˋ quiáꞌˉ Fidiéeˇ e catɨ́ɨngˉ lajɨˋ guiéˉ ꞌléꞌˋ dseaˋ quiéˉe: Jo̱ jaléngꞌˋ dseaˋ i̱ jaˋ nilɨtúngˉ dsíiˊ e teáaiñˊ teáˋ fɨˊ guiʉ́ˉ có̱o̱ꞌ˜ jnea˜, jo̱baꞌ i̱ dseaˋ íˋ joˋ tó̱o̱ˋ jmɨɨ˜ faꞌ e nitɨ́iñˉ fɨˊ lɨ˜ ꞌlɨꞌˆ mɨ˜ nitɨ́ˉ fɨˊ fɨɨˋ co̱o̱ˋ.”\nJúuˆ e catɨ́ɨngˉ dseaˋ quiáꞌˉ Dseaˋ Jmáangˉ i̱ neáangˊ fɨˊ Pérgamo\n12 ’Jo̱ fɨ́ɨˉguɨ́ɨ ꞌnʉˋ, Juan, e nijméeꞌ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáꞌˉ dseaˋ quiéˉe i̱ neáangˊ fɨˊ fɨɨˋ Pérgamo, jo̱ lalab jméeꞌ˜: “Lalab féꞌˋ i̱ dseaˋ i̱ quie̱ˊ e ñisʉ̱ꞌˋ e ꞌméˉ lajɨˋ tú̱ˉ taangˋ do: 13 Jo̱ lalab fɨ́ɨˉɨ ꞌnʉˋ, e guiʉ́bˉ ñiiˉ lajalébꞌˋ e jmooꞌˋ, jo̱guɨ ñiˋbaa cajo̱ e seenꞌˋ fɨˊ lɨ˜ quiʉꞌˊ fii˜ i̱ ꞌlɨngꞌˆ ta˜, dsʉꞌ jaˋ mɨˊ catiunꞌˊ e dseángꞌˉ jáꞌˉ lɨ́ɨnꞌˉ lají̱i̱ꞌ˜ júuˆ quiéˉe. Jo̱guɨ jaˋ mɨˊ catiunꞌˊ jnea˜ faꞌ e jaˋ mɨˊ jmitíꞌˆ lají̱i̱ꞌ˜ ta˜ quiʉ́ꞌˋʉ, o̱ꞌguɨ mɨˊ catiunꞌˊ jnea˜ ie˜ mɨ˜ cajngangꞌˊ dseaˋ i̱ dseaˋ quiéˉe i̱ siiˋ Antipas i̱ cajmiti˜ júuˆ quiéˉe e fɨˊ fɨɨˋ e fɨˊ lɨ˜ quiʉꞌˊ fii˜ i̱ ꞌlɨngꞌˆ i̱ siiˋ Satanás ta˜ do. 14 Dsʉꞌ fɨ́ɨˉguɨ́ɨ ꞌnʉˋ e seabˋ co̱o̱ˋ tú̱ˉ íingꞌ˜ e ꞌléeˊ quíiꞌˉ, jo̱ e lab e jo̱: jaˋ mɨˊ cajniinꞌ˜ quiáꞌˉ co̱o̱ˋ tú̱ˉ mɨ́ɨngꞌ˜ dseaˋ i̱ seengˋ fɨˊ na i̱ jaˋ mɨˊ catʉ́ˋ e jmɨtɨ́ɨiñˋ lají̱i̱ꞌ˜ júuˆ ꞌlɨꞌˆ e caguiaˊ Balaam, co̱ꞌ i̱ dseaˋ na caꞌeꞌrˊ jaangˋguɨ dseaˋ i̱ siiˋ Balac, jo̱ i̱ dseaˋ íˋguɨb i̱ cajmɨgǿøngˋ jaléngꞌˋ dseaˋ Israel e laco̱ꞌ éeiñˋ dseeˉ e gøꞌrˊ ngu˜ jóꞌˋ i̱ nɨcacuøiñꞌˊ diée˜ i̱ o̱ꞌ jáꞌˉ jo̱guɨ e ꞌléerˊ e güɨɨiñˋ có̱o̱ꞌ˜ dseañʉꞌˋ o̱si dseamɨ́ˋ i̱ o̱ꞌ quiáꞌrˉ. 15 Jo̱ lajo̱bɨ cajo̱ seemˋbɨ co̱o̱ˋ tú̱ˉ mɨ́ɨngꞌ˜ dseaˋ laꞌóꞌˋ ꞌnʉ́ꞌˋ i̱ neáangˊ fɨˊ na i̱ jaˋ mɨˊ catʉ́ˋ jaléꞌˋ e ꞌlɨꞌˆ e quɨ́ꞌˉ tɨ́ɨngˋ e jmóoˋ jaléngꞌˋ dseaˋ nicolaíta. 16 Jo̱baꞌ fɨ́ɨˉɨ ꞌnʉˋ lana e quɨ́ꞌˉ jíingꞌ˜ uøꞌˊ fɨˊ quiniˇ Fidiéeˇ; jo̱ dsʉꞌ song jaˋ nijmeꞌˆ lajo̱, jo̱baꞌ lajmɨnábˉ nigáaˊa fɨˊ lɨ˜ guiinꞌ˜ e nitɨɨn˜n có̱o̱ꞌ˜ jaléngꞌˋ i̱ dseaˋ íˋ có̱o̱ꞌ˜ e ñisʉ̱ꞌˋ e iʉ˜ fɨˊ moꞌóoˋo. 17 Jo̱ jaléngꞌˋ ꞌnʉ́ꞌˋ, dseaˋ dsi˜ loguáˆnaꞌ, nʉ́ʉˉnaꞌ lají̱i̱ꞌ˜ júuˆ e jíngꞌˉ Jmɨguíˋ quiáꞌˉ Fidiéeˇ e catɨ́ɨngˉ lajɨˋ guiéˉ ꞌléꞌˋ dseaˋ quiéˉe: Jo̱ i̱ dseaˋ i̱ jaˋ nilɨtúngˉ dsíiˊ e nʉ́ʉꞌr˜ júuˆ quiéˉe, jo̱baꞌ nicuǿøˆbaare co̱o̱ˋ e lafaꞌ iñíꞌˆ e catɨ́ɨiñˉ e sɨꞌmaˇ fɨˊ ñifɨ́ˉ; jo̱guɨ nicuǿøˆbaare cajo̱ co̱o̱ˋ cu̱u̱˜ e teeˋ, jo̱ e fɨˊ ni˜ e cu̱u̱˜ do nijé̱ˉ co̱o̱ˋ júuˆ e ꞌmɨ́ɨˉ laco̱ꞌ siiˋ i̱ dseaˋ do, jo̱ dsʉꞌ jí̱i̱ꞌ˜ jaangˋ dseaˋ jiéngꞌˋ jaˋ nilɨñiˊ e júuˆ jo̱, co̱ꞌ jí̱i̱ꞌ˜ i̱ dseaˋ i̱ niꞌíngꞌˋ do, jí̱i̱ꞌ˜ íˋbingꞌ i̱ nilɨñiˊ e júuˆ jo̱.”\nJúuˆ quiáꞌˉ Fidiéeˇ e catɨ́ɨngˉ dseaˋ quiáꞌˉ Dseaˋ Jmáangˉ i̱ neáangˊ fɨˊ Tiatira\n18 ’Jo̱ fɨ́ɨˉguɨ́ɨ ꞌnʉˋ, Juan, e nijméeꞌ˜ co̱o̱ˋ jiˋ e catɨ́ɨngˉ i̱ dseaˋ i̱ quie̱ˊ nifɨˊ quiáꞌˉ dseaˋ quiéˉe i̱ neáangˊ fɨˊ fɨɨˋ Tiatira, jo̱ lalab jméeꞌ˜: “Lalab jíngꞌˉ i̱ Jó̱o̱ˊ Fidiéeˇ camɨ́ɨngꞌ˜ do i̱ quie̱ˊ jminiˇ e lɨ́ɨˊ lafaꞌ sǿngꞌˊ jɨˋ jo̱guɨ tɨɨrˉ jnéengˉ lafaꞌ ñíˆ e jíingˋ jɨꞌˋ jloꞌˆ e siiˋ bronce: 19 Jo̱ lalab fɨ́ɨˉɨ ꞌnʉˋ, e guiʉ́bˉ ñiiˉ lajalébꞌˋ e jmooꞌˋ, jo̱guɨ e eáamˊ ꞌneáanꞌˋ dseaˋ rúnꞌˋ, jo̱guɨ e teábˋ sinꞌˊ fɨˊ guiʉ́ˉ có̱o̱ꞌ˜ jnea˜, jo̱guɨ eáamˊ laꞌúungˋ nɨcajmeeꞌˉ lají̱i̱ꞌ˜ ta˜ e iin˜n, jo̱ jaˋ mɨˊ cajmɨtúngˉ oꞌˊ lají̱i̱ꞌ˜ e ta˜ jo̱, co̱ꞌ dseángꞌˉ nɨcateáꞌˉbaꞌ, jo̱ ñiˋbaa guiʉ́ˉ e eáangˊguɨ nɨcuøꞌˊ bíˋ uøꞌˊ lana e røøˋguɨ nɨjmooꞌˋ ta˜ laco̱ꞌguɨ lamɨ˜ jmooꞌˋ lamɨ˜ uiing˜ do. 20 Lɨ́ꞌˆ jí̱i̱ꞌ˜ e labaꞌ e ꞌléeˊ quíiꞌˉ e gaˋ: jaˋ mɨˊ cajníinꞌ˜ quiáꞌˉ i̱ dseamɨ́ˋ i̱ siiˋ Jezabel e sɨ́ꞌˋ ꞌñiaꞌrˊ e lɨ́ɨiñˊ jaangˋ dseamɨ́ˋ i̱ féꞌˋ cuaiñ˜ quiáꞌˉ Fidiéeˇ, jo̱ dsʉꞌ i̱ dseamɨ́ˋ íˋ lɨ́ꞌˆ jmɨgǿøiñˋ jaléngꞌˋ dseaˋ quiéˉe có̱o̱ꞌ˜ jaléꞌˋ e eꞌrˊ do, co̱ꞌ iiñ˜ e nisíngꞌˋtu̱ jaléngꞌˋ dseaˋ quiéˉe fɨˊ gabˋ e jméˉtu̱r ta˜ ꞌléeˊ có̱o̱ꞌ˜ jaléngꞌˋ dseañʉꞌˋ o̱si dseamɨ́ˋ i̱ o̱ꞌ quiáꞌrˉ, jo̱guɨ e jméˉtu̱r ta˜ gøꞌˊ jaléꞌˋ e nɨcuøꞌrˊ diée˜ i̱ o̱ꞌ jáꞌˉ. 21 Jo̱ huǿøbˉ nɨcacuǿøˉøre fɨˊ faꞌ e niquɨ́ꞌˉ jíngꞌˋ ꞌñiaꞌrˊ fɨˊ quiniiˉ e laco̱ꞌ joˋ nijmérˉ e gaˋ lajo̱, jo̱ dsʉꞌ jaˋ mɨˊ calɨꞌiiñ˜ faꞌ e nɨcajméerˋ lajo̱ e joˋ nibeángꞌˊguɨ ꞌñiaꞌrˊ dseeˉ, co̱ꞌ jaˋ iiñ˜ faꞌ nɨcatʉ́rˋ jaléꞌˋ e ꞌlɨꞌˆ e jmóorˋ do. 22 Jo̱ dsʉꞌ lalab fáꞌˋa uii˜ quiáꞌˉ jaléngꞌˋ i̱ dseaˋ i̱ jmóoˋ ta˜ ꞌléeˊ có̱o̱ꞌ˜ i̱ dseamɨ́ˋ íˋ, e song jaˋ niliúngˉ yaaiñ˜ e jmóorˋ jaléꞌˋ e jo̱, jo̱baꞌ nijmee˜e e nilɨdséeꞌ˜bre lajaléiñꞌˋ do, co̱ꞌ eáamˊ nicá̱rˋ iihuɨ́ɨˊ, jo̱guɨ huɨ́ɨmˊ nidsijéeˊ quiáꞌrˉ. Jo̱ jaléꞌˋ e iihuɨ́ɨˊ nab nidsingɨ́ɨiñˉ song jaˋ niquɨ́ꞌˉ jíngꞌˋ yaaiñ˜ uii˜ quiáꞌˉ jaléꞌˋ e dseeˉ e nɨcaꞌéerˋ do. 23 Jo̱guɨ nijngámꞌˆbaa jaléngꞌˋ jó̱o̱ˊ i̱ dseaˋ íˋ e laco̱ꞌ jaléngꞌˋ dseaˋ i̱ lɨ́ɨngˊ dseaˋ quiéˉe nilɨñirˊ e jneab˜ dseaˋ móoˋo jo̱guɨ cuíiˋi jial lɨ́ɨˊ dsíiˊ dseaˋ lajaangˋ lajaaiñˋ; jo̱ jneab˜ dseaˋ catɨ́ɨnˉn e nicuǿøˆø ꞌnʉ́ꞌˋ lají̱i̱ꞌ˜ e catɨ́ɨngˉnaꞌ lajaangˋ lajaangˋnaꞌ uii˜ quiáꞌˉ lají̱i̱ꞌ˜ ta˜ e nɨcajmeeˇnaꞌ fɨˊ jmɨgüíˋ na. 24 Jo̱ fɨ́ɨˉɨ jaléngꞌˋ ꞌnʉ́ꞌˋ caguiaangˉguɨ dseaˋ i̱ seengˋ fɨˊ na fɨˊ Tiatira; i̱i̱ˋ i̱ jaˋ mɨˊ casíngꞌˋ yaang˜ fɨˊ gaˋ có̱o̱ꞌ˜ i̱ dseamɨ́ˋ gaˋ do o̱ꞌguɨ mɨˊ cajmitir˜ lají̱i̱ꞌ˜ e féꞌˋ dseaˋ e lɨ́ɨˊ júuˆ nʉʉˋ quiáꞌˉ fii˜ i̱ ꞌlɨngꞌˆ i̱ siiˋ Satanás, jo̱baꞌ lalab fɨ́ɨˉɨ ꞌnʉ́ꞌˋ e joˋ nicuǿˉguɨ́ɨ ꞌnʉ́ꞌˋ ta˜ iiˋ e jiéꞌˋguɨ. 25 Jo̱baꞌ lɨ́ꞌˆ jie˜ mɨˊ tʉ́ˋnaꞌ lají̱i̱ꞌ˜ e guiʉ́ˉ e jmooˋnaꞌ na cartɨˊ mɨ˜ nitɨ́ˉ íꞌˋ e ninii˜tú̱u̱ caléꞌˋ catú̱ˉ fɨˊ jmɨgüíˋ na. 26 Jo̱ jaléngꞌˋ dseaˋ i̱ nigüeángꞌˋ e jmitir˜ lají̱i̱ꞌ˜ e iing˜ jnea˜ e nijmérˉ, jo̱baꞌ nicuǿøˆbaare ta˜ e niquiʉ́ꞌrˉ ta˜ fɨˊ jaléꞌˋ fɨɨˋ e seaˋ fɨˊ jmɨgüíˋ na; 27 jo̱guɨ dseángꞌˉ lɨ́ꞌˆ laco̱ꞌguɨ nɨcacuøꞌˊ Tiquiéˆe jnea˜ fɨˊ e niquiʉ́ꞌˋʉ ta˜ quiáꞌˉ jaléngꞌˋ dseaˋ jmɨgüíˋ, lajo̱b i̱ dseaˋ íˋ cajo̱ niñíiñˋ lafaꞌ ꞌmaꞌuˇ quiáꞌˉ dseata˜, jo̱ có̱o̱ꞌ˜ e jo̱b niquiʉ́ꞌrˉ ta˜ fɨˊ jaléꞌˋ fɨɨˋ cartɨˊ nijmérˉ jmiguiʉˊ cuíiꞌ˜ laco̱ꞌguɨ mɨ˜ fíingˉ co̱o̱ˋ tuꞌˊ. 28 Jo̱guɨ cajo̱ nicuǿømˆbaa ꞌnʉ́ꞌˋ i̱ nʉ́ʉˊ i̱ jnéengˆ mɨ˜ laꞌeeˋ. 29 Jo̱guɨ fɨ́ɨˉɨ ꞌnʉ́ꞌˋ, i̱i̱ˋ ꞌnʉ́ꞌˋ dseaˋ dsi˜ loguáˆnaꞌ, nʉ́ʉˉnaꞌ lají̱i̱ꞌ˜ júuˆ e jíngꞌˉ Jmɨguíˋ quiáꞌˉ Fidiéeˇ e catɨ́ɨngˉ lajɨˋ guiéˉ ꞌléꞌˋ dseaˋ quiéˉe.”


Marie | A ! Lenn...\nLa poussière des corons, Marie-Paul Armand, Frañs (1985)\nGanet eo Marie-Paul Armand er vro a gomz diwar he fenn, ar Pas-de-Calais. Ar romant-mañ eo hini kentañ he resped skrivagnerez, ma ne gonter ket an istorioù evit ar vugale he doa lakaet embann a-raok. An hini gwellañ eo ivez, an hini nemetañ tapet gantañ ur priz lennegel bihan, ar priz Claude-Farrère, e 1986.\nDediet eo d’he zud ha d’he zud-kozh, mengleuzerien a-vicher.\nLennet e vez ken aes ha tra, evel ma suner ur madig karamel. Un disterig re sukret eo ivez ! Kontañ a ra buhez ur vaouez e bro ar glaou. Ganet eo Madeleine d’ar 1añ a viz Genver 1900 : dedennusat deiziad, a bermet dezhi koll he zad er brezel kentañ ha gwelet he mab o vont d’an eil. Test eo ivez eus an holl wallzarvoudoù bras er mengleuzioù hag eus an diskrogoù-labour hir pe verr a luske buhez ar vengleuzerien. Ur vuhez kalet ha trist alies, met o tiskouez ivez kalz a genskoazell er “c’horon”-où, ha familhoù unvanet ha karantezus ken ne vezont gwelet nemet er romantoù.\nSkeudenniñ a ra a-feson ar vuhez er metoù dreist-ordinal-se, hep bezañ e mod ebet ur bennoberenn lennegel, evel-just. N’eo “nemet” ur romant rannvroel hep fougaserezh. Lennet e vez gant plijadur memestra, ha gant kalz a zaeroù, pa vezer tener a galon…\nOber un evezhiadenn\t| tags: Armand, corons, Marie, Paul, poussière\t| posted in Galleg, Istor, Romantoù\nÀ l’ombre de Claire, Marie Rousseau, Frañs (1986)\nGant al levr-mañ e ro Marie Rousseau un testeni eus ar bloavezhioù he deus tremenet en ur gumuniezh leanezed Santez Klara. Deol-tre anezhi en em sante galvet da vont da leanez ha mont a raio betek gwiskañ ar sae. Goude un nebeut bloavezhioù avat, e tro he soñj.\nSkrivet eo an destenn en un doare resis, hep rikamantoù, hep prederiadennoù teologel, gant uvelded.\nEtre ar pennadoù e kaver un diverrañ eus buhez ar seurez-mañ-seurez a oa o vevañ ganti : metoù, renk er familh, galvidigezh, penaos e vev ar vaouez er c’hloastr e-keñver yec’hed ha karakter. Lod a ziskouez bezañ evurus, lod all diaes o fenn.\nReolenn-vuhez leanezed Santez Klara zo bet skrivet gant ar santez hec’h-unan e 1253 ha n’eo ket cheñchet abaoe, daoust ma vije bet azasaet un disterig dre ouzhpennañ pennadoù. Gellet a reer lenn anezhi e fin al levr.\nBrav eo bevañ er baourentez ha n’eo ket aze emañ an dalc’h. War var emañ ar seurezed da vervel gant an naon hag an dizvouediñ, a stal en o c’horfoù kleñvedoù padus, padal eo leun ar grignol a voued, a vez laosket da louediñ a-raok bezañ servijet dezho. Perak na reiñ ket ar boued keit ha ma vez yac’h c’hoazh ? a c’houlenn Marie Rousseau, ha ma vez re, e reiñ da dud paour a c’hellfe en em vataat dioutañ ? A-hend-all, en o buhez kloastret, al leanezed ne daolont evezh ebet ouzh o c’horfoù. N’en em walc’hont ket ken, ha tremen a ra c’hoant yec’hedoni Marie evit ur vank a izelegezh.\nNe lavar gwezh ebet Marie he deus c’hoant da vont kuit a-hed al levr, skrivet ganti ur wezh m’he doa adkavet ar bed : diskouez a ra bezañ graet an taol-arnod gant feiz ha kred. N’eo ket evel pa vije chomet etre daou soñj atav. Met en un taol e tigor he daoulagad hag e kompren eo ret dezhi mont kuit, n’eo ket kement-se abalamour m’eo erru dister he yec’hed, met kentoc’h abalamour ma wel e vez livet gevier ingal gant ar vaouez zo e penn an traoù. Hag ur wezh graet he soñj ez a betek penn.\nKavet em eus dedennus-tre al levr-mañ. Diskouez a ra eo bet dibosubl da reolenn ar c’houent-mañ en em ober ouzh ar bed a-vremañ hag, en un doare ledanoc’h marteze, e stok an ezhomm speredelezh ingal ouzh bevennoù mabden, e sioù, e vilenioù. N’on ket sur e vije posubl c’hoazh da dud a-vremañ briata seurt buhez lean, daoust ma tiskouezfe bezañ hoalus eus an diavaez : ar re zo chomet n’eo ket sur e vije bet gwelloc’h o stad e lec’h all, a-benn ar fin.\nEn ul lec’h bennak em eus lennet ne oa ket ur gwir testeni, unan adskrivet diwar istor ul leanez all ne lavaran ket. Met n’on ket sur, ha forzh penaos, memes ma vije ur romant evel ma lenner war lec’hiennoù katolik ‘zo, petra a cheñch ? ar vouedenn zo e-barzh. Evel niver ar vanifestourien er manifestadegoù, ar wirionez zo en ul lec’h bennak etre an daou gont…\nOber un evezhiadenn\t| tags: Claire, Marie, ombre, Rousseau\t| posted in Buhezskridoù, Galleg, Relijion, Romantoù


Pajenn:Le Clerc - Ma beaj Jeruzalem, 1902.djvu/239 - Wikimammenn\nPajenn:Le Clerc - Ma beaj Jeruzalem, 1902.djvu/239\n« autro, » e laraz an Armeniad d’ar pacha ’n eur diskoel d’ean en eur c’horn teñval eun dra bennag hanval aoalc’h ouz eur bakaden ereet gant liammo, mes eun dra a glaske finval hag a hirvoude. « Arsa, ’me ar gouarner, me ’gred oc’h sod ! Liammi an den paour-ze en eun doare ken kri ! Hag en eul læc’h a zellet c’hwi ’vel eul læc’h santel ! — Fe, autro, paneved ec’h on deut a-benn d’hen pakan, e vijen bet me paket gantan, ha paket viloc’h : kavet ho pije anon astennet aman war al leur, ha me maro-mik. Lausket ’neuz warnon tri denn gant e revolver, mes c’houitet ’neuz ac’hanon. Me neuze ’zo æt eün d’ean, ha, tapet ganin ma c’hreñv warnon, am euz lemet digantan e arm ha staget d’ean e izili an eil ouz egile. — Mad, ma fautr : n’out ket eun hanter-goas. »\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/239&oldid=108454 »\nKemmoù diwezhañ degaset d'ar bajenn-mañ d'an 25 Gwe 2017, da 16:57.


Ar proteus - Skolaj Diwan Gwened\n<< Kros an intel Shaman king >>\n12. Juni 2017 1 12 /06 /Juni /2017 15:08\nAr proteus, proteus anguinus e anv skiantel, a zo un amfibian a vev en ur vougev hepken, hini Postojna, met diwezhatoc'h eo bet « ezporzhet » e mougevioù all. Er memes familh loened evel ar pedrevaned hag ar sourded eo, kig-debrer brasañ ar mougevioù eo.\nPerzhioù hañval doc'h Mab-den\nAr Proteus a zo un amfibian en deus kollet kalz a zoareennoù un anfibian, a zo etre 20 ha 30 santimetrad hirder, anavezet eo gant e groc'hen wenn a zo tost da vab-den. Ne implij ket e zaoulagad gant an teñvalded a vez er mougevioù, divrec'h bihan en deus a lak da soñjal ivez e reoù Mab-den. Brenkoù diavaez ruz en deus.\nDek vloaz hep debriñ netra :\nKrog a ra buhez ar Proteus en ur vi. Pa ziflosk e kemer ur stumm gour goude pevar miz, met pemzek vloaz eo ret dezhañ gortoz a-raok gouennañ. En em ziblas a ra evel ar sili, ne implij ket kalz e zivrec'h evit fiñval. Debriñ a ra dreist-holl kranked bihan ar mougevioù met betek 10 vloaz e c'hell chom hep debriñ netra. Ret eo gortoz 15 vloaz evit ma c'hellfe gouennañ, ar gouennadur a zo bet gwelet pa oa en ereoù. Pell-tre e c'hell bevañ, ar geidenn a zo eus 68,5 bloaz, ar proteus kosañ en deus bevet betk 102 vloaz ! Ne vez ket displeget an dra-mañ c'hoazh gant ar skiantourion.\nAr proteus du :\nAr proteus du a zo un is-spesad eus ar proteus, an diforc'h brasañ a zo ez eo du. Bihanoc'h eo e benn ivez, kigennoù ar javedoù a zo kreñvoc'h, daoulagad diorroetoc'h en deus. Soñjal a ra ar skiantourien en deus kroget da drevadenniñ ar mougevioù diwezhatoc'h, setu perak en defe c'hoazh doareennoù un anfibian boutin.\nPublished by skolaj Diwan Gwened


Bambino eo anv ar ganaouenn c'hallek savet diwar ar ganaouenn napolitan Guaglione en 1956. Brudet eo an doare kanet gant Dalida, met re all zo. Hini Lili Boniche (ur bam da glevout), ha re Gloria Lasso, Luis Mariano pe Georges Guétary.\nRe all zo bet c'hoazh gant Plastic Bertrand (1978) hag Amanda Lear e (2006). En 2006 e voe kanet Bambino gant Jean Dujardin er film OSS 117 : Le Caire, nid d'espions, un doare personel kenañ ma klever an oud.\nAdtapet diwar « https://br.wikipedia.org/w/index.php?title=Bambino&oldid=1776657 »\nKemmoù diwezhañ degaset d'ar bajenn-mañ d'an 2 Kzu 2017, da 20:42.


Ar Familh santel gant James Collinson, 1878\nJames Collinson (9 a viz Mae 1825 e Mansfield (Nottinghamshire) - 24 a viz Genver 1881 e Camberwell (Londrez)) a oa ul livour breizhveuriat ezel eus ar Vreuriezh rakrafaelour etre 1848 ha 1850.\nCollinson a oa ur c'hristen dedennet gant ar perzh Iliz Uhel a gavas el luskad rakrafaelour. Katolik e oa, kemmañ a reas kredenn ha dont a reas da vezañ anglikan dre ma felle dezhañ dimeziñ gant Christina Rossetti, ha katolik e teuas da vezañ en-dro goude-se. E raktres eured a zilezas neuze. Pa voe taget Millais abalamour d'e livadur anvet Christ in the House of his Parents (Ar C'hrist e ti e dud) ha tamallet outañ bezañ ur sakreer e tilezas Collinson ar Vreuriezh.\nE-keit ma oa ezel eus ar Vreuriezh rakrafaelour ec'h embannas Collinson ur barzhoneg er gelaouenn The Germ hag e savas meur a livadur a denne d'ar relijion, evel The Renunciation of St. Elizabeth of Hungary (1850). Ur wech dilezet ar Vreuriezh gantañ e stagas gant studioù belegiezh en ur skol jezuisted, met n'eas ket betek penn.\nE 1858 e timezas gant Eliza Wheeler, hag hi c'hoar-gaer al livour John Rogers Herbert, hag a oa e-touez ar re o doa levezonet al luskad rakrafaelour. Stagañ a reas gant al livañ en-dro, ha sevel a reas livadurioù ma tiskoueze ar vuhez pemdez, evel To Let ha For Sale, ma weler merc'hed koant sachet gant an temptadur.\nSekretour Society of British Artists e voe etre 1861 ha 1870. E dibenn e vuhez edo o chom e Breizh, hag eno e livas The Holy Family (1878).\nListenn livadurioù Collinson a c'haller gwelout er Rouantelezh-Unanet\nAdtapet diwar « https://br.wikipedia.org/w/index.php?title=James_Collinson&oldid=1744246 »\nKemmoù diwezhañ degaset d'ar bajenn-mañ d'an 27 Meu 2017, da 13:29.


Donald Rumsfeld - Wikiarroud\nPoltred ofisiel, 2001\nDonald Henry Rumsfeld (ganet d’an 9 a viz Gouere 1932 - 2021), politikour stadunanat. Maodiern an Difenn e voe en SUA (1975-1977 ha 2001-2006).\nBez’ ez eus anaoutoù anavet ; bez’ ez eus traoù a ouzomp e anavomp. Gouzout a reomp ivez ez eus dianavennoù anavet ; da lavarout eo e ouzomp ez eus traoù n’ouzomp ket. Met bez’ ez eus ivez dianavennoù dianav — ar re ne ouzomp ket n’anavezomp ket.\nDiwar-benn an armoù a c’hellfe bezañ gant an Irakiz a-raok eil vrezel ar Pleg-Mor (2003-2011).\n↑ (en) « DoD News Briefing - Secretary Rumsfeld and Gen. Myers », U.S. Department of Defense, 12 a viz C’hwevrer 2002.\nAdtapet diwar « https://br.wikiquote.org/w/index.php?title=Donald_Rumsfeld&oldid=4720 »\nKemmoù diwezhañ degaset d'ar bajenn-mañ d'an 1 Gou 2021, da 21:03.


Pajenn:Marrec - Doctrin ar guir Gristen.djvu/321 - Wikimammenn\nPajenn:Marrec - Doctrin ar guir Gristen.djvu/321\ngoulen quenta o deus gloar Doue evit objet, evel pa c’houlennomp ma vo santifiet e hano santel, ma roi deomp e rouantelez, ha ma vezo græt e volontez ama var an douar, en hon touez, evel e touez ar zænt en êe. Ar pevar goulen-all o deus evit objet hon ezomou hon-uuan ; evel pa c’houlennomp hor bara bemdeziec, ar pardon eus hon offançou hac ar c’hras da veza præservet eus an dentation hac eus ar pec’het.\nI. Requeti a reomp ma vezo enoret gant an oll an hano santel a Zoue. Hano an Autrou Doue ne dê netra-all-ebet nemet e berfectionou infinit, nemet Doue e-unan pehini a lavar en e Scritur : me-so an ini-so : ego sum qui sum  ; da lavaret eo, an ini zo dreizan e-unan, hep sicour ini all-ebet ; an ini-so necesseramant ; an ini-so mæstr hac Autrou souveren da guement-so, rac-se Moyses a lavar d’ar hobl a lsrael : an ini-so en deus va digacet d’ho caout : qui est misit me ad vos  ; da lavaret eo, dont a ran d’ho caout a bers Doue ; rac dre’n hano a Zoue, en andret-ma eus ar Bater, evel e cals a andrejou-all eus ar Scritur, e tleer entent Doue e-unan. Na dleomp quet prononç re-alies an hano a Zoue pehini-so santel ha terrubl, sanctum et terribile nomen ejus , gant\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/321&oldid=100155 »\nKemmoù diwezhañ degaset d'ar bajenn-mañ d'an 25 Meu 2017, da 23:34.


Delta (stêr) - Wikipedia\nDelta ur stêr zo un dachenn douar etre penn ar stêr-se hag ar mor (pe ul lenn) m’eo rannet dourioù ar stêr etre meur a vrec’h. Un dachenn blat eo hag abalamour da se n’eus ket kalz a gas gant an dour. Chom a ra lec’hid ha meinadoù all da ouelezenniñ e naoz an aber ha rankout a ra an dour neuze kavout hentoù all da vont betek ar mor.\nDont a ra an anv eus hini al lizherenn c’hresianek delta, abalamour ma vez stumm un tric'horn gant al lizherenn-se, pa vez skrivet bras. Implijet e voe an anv delta, da gentañ, evit ober anv eus genoù an Nil, a oa ar stumm-se gantañ.\nUn nebeud deltaoù bras (gant o gorread) :\nGanga-Brahmapoutra Bangladesh 59 600 km²\nMekong Vietnam 50 000 km²\nNiger Nigeria 36 300 km²\nVolga Rusia 27 224 km²\nMississippi Stadoù Unanet 26 200 km²\nLena Rusia 25 900 km²\nOrinoko Venezuela 24 600 km²\nNil Ejipt 20 200 km²\nDanav Roumania 4 152 km²\nDelta an Nil, gwelet eus ul loarell (NASA)\nDelta war aod mervent Greunland, e-kichen Narsarsuaq\nDelta ar stêr Ganga en India hag e Bangladesh zo unan eus ar re strujusañ er bed\nDelta ar Ganga\nLouisiana State University Geology\nAdtapet diwar « https://br.wikipedia.org/w/index.php?title=Delta_(stêr)&oldid=1808497 »\nKemmoù diwezhañ degaset d'ar bajenn-mañ d'an 15 Her 2018, da 08:22.


Fuzuilh - Wikipedia\nUr fuzuilh pe garabinenn zo un arm-tan evit tennañ a-bell. An diforc'h brasañ etre ur bistolenn hag ur fuzuilh eo ment ar c'hanol, hag ar red (teorikel) ma'z eo tennañ gant an daou zorn pa implijer ur fuzuilh.\nPeurliesañ , e vez diforc'het ur fuzuilh ouzh ur garabinenn, gant an doare d'o implij. Evit al luioù, kement arm hag a denn bolodoù, hag a vez implijet gant an daou zorn a zo ur garabinenn. Evit an darn vrasañ eus an dud, ur fuzuilh zo dreist-holl un arm gant daou ganol ha graet evit chaseal.\nDoare fuzuilhoù[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Fuzuilh&oldid=1879316 »\nKemmoù diwezhañ degaset d'ar bajenn-mañ d'an 21 Mez 2020, da 16:21.


Pajenn:Perrot - Bue ar Zent.djvu/885 - Wikimammenn\nPajenn:Perrot - Bue ar Zent.djvu/885\nar plac’h eurus mari mancini\nEil devez warn-ugent a viz Kerdu\nAr plac’h eürus Mari Mancini\nIntanvez ha Leanez eus a Urz sant Dominik (***-1431)\nKatel Mancini a oa ganet en Piz, en blaveziou divezan ar XIVet kantved, a dud a zoujanz Doue.\nEvit senti ouz he zad, e timezas, hag e oe skouer ar priejou kristen. Daou vugel he devoe, mes an daou êlig-ze a nijas d’ar baradoz arôk m’he devoe ive ar rann-galon da goll he fried. Gouelan a reas d’ezan pell, hag er beden hepken e kavas louzou da barean he glac’har.\nHe zad a reas d’ezi dimezi eun eil gwech d’eun dijentil eus a Biz. Doue a vinnigas o eured, hag a roas d’eze pemp merc’h hag eur mab.\nHe c’harante evit ar beorien a oa dispar, ha den reuzeudik ebet ne skoas war he dor hep bezan selaouet. Plijadur a gave, dreist-oll, pa c’halle bezan war-dro ar glanvourien, o louzaoui o gouliou, hag o rannan etreze, gant aluzen ar c’horf, aluzen ar c’homzou mat. Lakat a rê al levenez da ziwan er c’halonou ar muian glac’haret.\nDiou skeul a gas d’an nenv, eus ar bed, kristenien,\nUnan an aluzen, hag an eil ar beden.\nDaoust pegement a breder a renke kemer gant he ziegez, Katel a gave amzer d’en em unani alïes gant an Otrou Doue dre ar beden.\nMes Doue a felle d’ezan kreski he zantelez oc’h ober d’ezi bale dre hent ar groaz. Koll a reas, en berr amzer, he c’houec’h krouadur hag he fried.\nAdalek neuze, ne glaskas en em harpan war netra ken nemet war Galon-Zakr hon Zalver Jezuz-Krist.\nOber a reas le da yun peder gwech er zun, da skourjezan bemde he c’horf, ha da gousket war eun dornad keuneud. C’hoantât a reas ive labourat gant he daouarn evit gonid he bara ha hini he feorien.\nEn amzer-ze, santez Katel a Zienn a deuas da Biz, d’he sklerijennan ha d’he c’hennerzi. War he ali, e wiskas saë ar binijen, en Urz sant Dominik, ha neuze e kemeras an hano a Vari. Bezan e oe skouer he holl c’hoarezed. Ne gave netra re diês d’ober ; da varo al leanez santel, Klara Gambacorti, e oe laket da superiorez gant an holl leanezed.\nAdalek neuze en em droas muioc’h evit biskoaz gant ar beden hag ar binijen. An devosion a gare ar muian\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/885&oldid=141203 »


Buhez ar Sent/1837/Yan, hermit - Wikimammenn\nBuhez ar Sent/1837/Yan, hermit\n◄ Ludger Yan, hermit Gontran ►\nAr seizvet-var-nuguent a viz Meurs.\nAr Sant-mâ, quer brudet en e amser dre e vertuziou, a oa guinidic eus an Thebaïd. Ar baourentez eus e guerent en obligeas da zisqui ar vicher eus a Galvez ; mæs Doue, pehini en devoe èn destinet evit ober anezàn un exempl a berfection d’an oll Hermitet, en inspiras d’en em denna en Deserz evit labourad d’e silvidiguez er pratiq eus ar binigen. D’an oad a bemp bloaz var-nuguent, goude beza quemeret conge digant e Vestr, ez eas d’en em lacaat dindan direction un Hermit ancien, pehini, o caout ennàn cals a humilite gant un oboissanç parfet, a reas dezàn e ber amser avanç meurbet er vertuziou.\nGoude ar maro eus e zirector en em retiras var ur menez huel, diou leo dious Licopl. Sevel a reas e Hermitaich en ur garrec creus, hac e vevas eno bete an oad a zec vloas ha pevar-uguent, qnent ec’his un Æl eguet ec’his un den. Miret a ree ur silanç perpetuel : ar pez ne vire quet cousgoude na roe avisou mad d’ar re a zeue d’e gonsulti var afferiou o c’houstianç pe o silvidiguez ; ober a ree memes dezo un diguemer-mad ha gracius bepret : mæs biscoas ne bermetas da vreg ebet tostaat ous e Hermitaich.\nUn devez e tigouezas en e solitud seiz Religius eus a Jerusalem. Ne vanquas quet d’o receo gant cals a garantez : o derc’hel a reas gantàn tri devez, hac e cavas ar voyen da ober fournissa dezo o oll ezomou : goulen a eureu diganto petra en devoa græt dezo antrepren ur veaich quen hir. Ar Religiuset o veza respontet e teuent evit guelet o-unan gant o daoulagat propr ar pez o devoa clevet eus a quen alies a Hermit santel a oa er c’harter-ze, e lavaras dezo : soueset oun, va breudeur, e vec’h deut quer pell evit guelet ar pez a illit caout en ho ty ; rac petra velot hu oc’h hor guelet ni, nemet ar pez a so comprenet en Aviel ? Ar vertuziou a bratic an hermitet santela a so desquet el Levr sacr-se a lenner hac a ispliquer en oll Ilisou, grit ar pez a zesq deoc’h an Aviel, hac e viot parfet ha Sænt. Ober a reas dezo meur a Gonferanç var pep seurt vertuziou ; mæs dreist pep tra e recoumande ar vertuz a humilite, abalamour, emezàn, an nep ne d’ê quet humbl, a so en danger bras eus e silvidiguez. Rapporti a reas dezo var quemense penaus en devoa aznaveet ur soliter pehini, goude ur vuez mortifiet ha rust bras, en em lesas da veza tromplet gant an drouc-speret. Ar soliter-ze, emezàn, o veza en em arretet gant pligeadur en ur songeson pe un desir dishonnest, elec’h en em sevel, evel m’en devise gallet, dre ur guir binigen, en em lesas da goueza en disesper, a guitaas e solitud, hac en em abandounas da bep seurt direglamanchou.\nEvit en em breservi dious ar vez-se quen noasus ha quer pernicius, gouezit penaus an drouc-speret ne d’ê james finoc’h evit hon trompla eguet pa fell deomp ober ur goession vad. An dra-se a erru ispicial qant ar re a so angaget e pec’hejou mezus. Hiniennou anezo en em les da veza tromplet gant an drouc-speret ; golo a reont o gouliou elec’h o disquez, ha dre eno e serront out-o o-unan an or a visericord, pehini en deus ar Speret-Santel prometet da zigueri d’ar milit eus ur Goession humbl ha sincer.\nMæs c’hoas mar coust, evit discleria e bec’het, peet mad a vêr dre an onction a zeu Doue da scuilla en ene, dre ar repos hac an douçder a ra dezi tànva. En effet pebes peoc’h, pebes consolation interior na santom-ni quet aviziou goude ur goession vad, e pehini hon eus discleriet antieramant hor pec’hejou ! Seblantout a ra deomp neuse beza discarguet dious ur bec’h pouner. Ur gôr oa pehini a ree deoc’h santout ur boan vras ; ne gredac’h e zisquez d’ar Midicin nemet gant anquen hac en ur crena, mæs quentre, ma ze toullet, ha ma ze sortiet ar gorruption, pebes soulageamant na santit-hu quet ? Evelse e illit lavaret goude ma hoc’h eus discleriet ho pec’hejou : Cetu me quyt erfin, taulet am eus an ampoesoun em boa var ma c’halon. Pebes joa na sant quet neuse an ene dre ar fizianç e deus ez e pardounet dezi e fec’hejou, hac ez ê rantreet e graç gant e Doue !\nAdtapet diwar « https://br.wikisource.org/w/index.php?title=Buhez_ar_Sent/1837/Yan,_hermit&oldid=61902 »\nKemmoù diwezhañ degaset d'ar bajenn-mañ d'an 24 C'hwe 2014, da 12:29.


Pajenn:Catechis, 1817.djvu/155 - Wikimammenn\npa ententter[sic] fall, pe pa droer en drouc actiono ar re all ; pa veuler aneze gant yenion, pa lerer penaus on nessàn n’en deus quet groet un action mad peini en deus couscoude groet ; pa diminuer dre sign, gestro pe gomso an actiono mad a raporter eus an nessàn ; pa ne veuler quet e obero mad. Songet penaus deiz ar jugeamant na vezo quet goulennet a gont diguenaic’h a vuez o nessàn, mæs eus o c’hini oc’h-unan. Poëzet o comso, lequeet ur brid voar o teod, lequeet un oor voar o queno, un drill spern en dro d’o tiou scouarn. A vel an nord a chasse ar glao : mar groed ur min trist d’an detracteur e tavo. Na leveret quet n’oc’h-eus laret nemet ar pez so guir voar sujet о nessàn ; c’hoas ur veich, re eo an detraction. Mar oc’h eus laret ar pez so gaou, oc’h eus-àn calomniet ; coustet a gousto eo ret daic’h en em dislaret, pe n’en deus quet a Varados evidoc’h. Ar grevusdet eus an detraction a so musuret voar ar personacho a bere e ve drouc-comset. Sul-vuy a so dlet a respet hac a obeissanç deze, sul vrassoc’h eo ar pec’het.\nAn Ilis o cresqui a deiz da deiz, ar Saduceanet a deuas da vezan furius o velet quement-se. Saisissàn a regeont an Ebestel, hac o lacat er prison. Un Æl o delivras, hac a lavaras deze mont da brezeg en creis quær. Pa voa assamblet ar C’honseil e voe casset da glasq an Ebestel. Seret e voa dorejo ar prison, mæs ar brisonerien a voa achapet. Gouveet e voe e voant o prezeg publicamant : arretet ha conduet e voent d’ar C’honseil, peini en devoa c’hoant d’o lacat d’ar maro. Gamaliel a gomsas er guis-màn :\nAdtapet diwar « https://br.wikisource.org/w/index.php?title=Pajenn:Catechis,_1817.djvu/155&oldid=117747 »\nKemmoù diwezhañ degaset d'ar bajenn-mañ d'an 2 Eos 2018, da 14:53.


TI AR BREZHONEG : An ti da vont war raok gant ar Brezhoneg - Klaskerien soñjoù - Jean Bourlès bet reder marc'h houarn e Tro Bro c'hall\nJean Bourlès bet reder marc'h houarn e Tro Bro c'hall\nKlaskerien soñjoù - Jean Bourlès bet reder marc'h houarn e Tro Bro c'hall\nDiviz Jean : "Sko e-barzh ha gwelet e vo"\ncopyright evit ar fotoioù kozh: Jean Bourlès ha rené Sillau\nPaotred Koat Pin o vont da troc'hañ foen\n«Sko e-barzh ha goude-se e vo gwelet»\n(E mod-se e oa kont e lavar Jean Bourlès)\nGanet on e Brulueg e Pleyber-Christ. Goude-se e oa bet feurmet gant va zad un atant e Lizourc'h ha da c'houde unan brasoc'h e Kernevez. C'hwezek vloaz e oan pa oan aet e-barzh an ekip a droc'her foenn,ur seurt chantier,Paotred koad Pin e anv. Tost da dregont e oamp e-barzh . Auguste Paugam a oa ar chef bras gant e zaou vreur hag hennezh a rae war-dro ar chantier gant e vreudeur . Ar re-se a oa evel ouzh kezeg labour . Unan anezho a oa atav lakaet en araok evit sachañ ar re all pa vezemp o trec'hiñ foenn.\nAn eil bloavezh on bet lakaet me-ivez en araok evel-se da sachañ ar re all e-giz e-barzh ur peloton . Da bemp eur diouzh ar mintin e partien eus ar ger ha da c'hwec'h eur da zebriñ an dijuni e-barzh an tiegezh .Ar falc'h a veze prest atav d'an noz araok gwelet brav gant an den ha prest da gregin e-barzh d'an devezh war lec'h . War hor beloioù kozh ez aemp gant toud an ostilhoù falc'h hag-all staget start ouzh ar velo gant ur fiselenn . Ne veze ket ankounac'haet ar reizh c'hovelat nag ar vein da lakaat er c'horn a veze staget ouzh ar bragez gant dour e-barz . Da zek eur e veze stropet ar falc'h gant ar reizh c'hovelat .Bep div eur e ranker stropañ anezhi ha bep dek vunut lemmañ anezhi gant ar vein . Araok trec'hiñ un tachad ,ar patron a rae ar marc'had gant ar peizant evit an ekip . Ma vije dek zervezh arat e vije defaut dek zen. Tost da un devezh arat da bep hini evit un devezh . Me am eus tennet lin ivez . Du-man e oa lin ivez . Hag ar re a oa e-kichen o doa ivez setu en em glevet a raemp , Da bep hini e dro da vezañ tennet e lin dezhañ gant an holl . Un toullad fermioù a en em sikoure evel-se . «l'entraide» e veze graet eus an dra-se .Un devezh labour e ti pep hini e-pad pemzek devezh . Pa oa «de l'entraide» ne veze ket paeet an dud .Tennan patatez a raen kenkoulz . En em sikour a raemp toud . Me a soñj din e oamp tost da ur miz o tennañ patatez . Ne veze ket tennet gant an dorn , ar patatez a oa tennet gant ar marc'h a zigore ar renk gant un ostilh . Neuze ne chome ken met da durian un tammig ha dispartian ar re n'int ket mat ,atav war hor penn-glin gant un tamm eus ur sac'h patatez toullet warno hag un tamm fisel da chom start warno. Evel-se ne veze ket toullet ar bragoù en ur ruzañ ar penn-glin war an douar .Ar patatez a veze lakaet e-barzh ar satos da gentañ ha digaset d'ar ger ha diskarget en ur sachañ al liñsel a-zindan ha barzh sac'hadoù kant lur ha marteze ouzhpenn goude-se. Pa oan o trec'hiñ foenn e oan paet setu aze em eus gounezet un tamm arc'hant D'ar poent-se ne veze ket prenet a veloioù nevez gant ar familhoù d'o bugale. Setu e lavaren din-me nondendistag! Gwelloc'h eo din kemer ur velo .N'em boa ket prenet ur velo diouzhtu , n'em boa ket a-walc'h a arc'hant setu em eus trec'het foenn daou vloaz diouzh renk hag em eus gounezet 1000 lur bemdez ha gant an dra-se em boa gellet prenañ ur velo , setu aze e oan partiet neuze .Setu da driwec'h vloaz am boa prenet va velo kentañ gant an arc'hant bet gounezet o trech'iñ foenn . Hag em boa choaset ur Glorius e ti Desbordes e Montroulez .Glorius a oa ur merk bras a Vontroulez e ti Masson hag a oa bet ur stal bras war blasenn Traoulenn. Aze ar beloioù a veze montet . E Tour de l'Ouest ez eus bet zoken un ekip Glorius . Ar chef a oa dija Gabriel Rabany . Markoù all a oa ouzhpenn e Breizh vel Arrow e kemper ha Stella e Naoned .N'on ket bet kalz d'ar mekanisian pa oan o c'hoursal , ober a raen ma-unan . N'eo ket diaes pa vez bet graet ur wech e vez mat..An div gours kentañ am eus gounezet a oa bet e Pleyber er pardon e 1947 ha 1948 . D'ar poent-se e veze ar pardon d'ar sul , ar c'hoursoù d'al Lun hag ar foar d'ar Meurzh evel-se e veze e Pleyber hag e-lec'h all .\nNe oa ket gwelet mat d'ar poent-se evit ur paotr diwar ar maez mont da c'hourser . An dra-se n'eo ket ur vicher a vije lavaret dezhañ . A-benn ar fin memes-tra ,prezidant klub Montroulez Rabany e anv, a oa deuet da welet va zud da lavaret dezho leuskel ac'hanon en em entraini un hanter-devezh ar sizhun , un hanter devezh a oa reizh , kant tregont kilometr d'ar Yaou ,setu e c'hounezen muioc'h a goursoù goude-se . D'ar poent-se ne c'hounezen ket kement-se met marteze tri ugent mil lur evit ar bloaz kentañ ne oa ket fall memes-tra , ar re all o doa gounezet nebeutoc'h . Abaoe ,bep bloaz e c'hounezen trizek, pevarzek kours , goude-se ahed ar bloavezhoù e c'hounezen muioc'h atav\nDa c'houde eo deuet beloioù gwelloc'h skañvoc'h . Met taoler evezh e rankes memestra da repari ar re skañvoc'h pa vijen bet torret.\nPrezidant ar c'hlub Gabriel Rabany a rae toud an aelioù evit al labour douar d'ar poent-se war hent Plougonven e Montroulez .\nDek zen a veze o labourat en e usin gant an 3x8 dijà d'ar poent-se .\nKalz a kourserien eus ar poent-se a zo bet o labourat e ti Rabany .\nTammoù houarn a veze trec'het pandeiz ha soudet da c'houde war ar rojoù da ober ahelioù evit kement satos ha remork a oa er vro. An aelioù a veze gwerzet d'ar c'harrer da c'houde evit echuiñ ar c'harr gant koad. Ha me a gav din e veze graet ahelioù nevez ivez diwar aelioù kozh bet chomet goude ar brezel. Setu an aotrou Rabany en doa ur c'hamion ha gantañ ez ae da gas ar gourserien da goursal e peb lec'h .\nMe a zo bet e Reims gantañ e-barzh e gamion evit ar «championnat de France Amateurs» . Ma unan gant va velo e oan e-barzh ar c'hamion hag e vije lakaet din ur matelas da ehanañ un tammig. An traoù a veze graet «e règl» me lar dit peogwir me a oa ar champion . E Reims e oan entreet da gentañ war ar pist , met komenset e oa gourserien all da zibaseal ac'hanon hag em boa bet aon . Feiz! m'oa ket gwelet velodrom ebet james araok.\nN'em boa entraineur ebet , den ebet n'en doa desket din ar vicher . Met e-mod-se e oa kont .. War ar journal e welen e-pelec'h e oa ur c'hours hag ar prizioù ha toud hag ar c'lub a gemere ac'hanon d'ar Meurzh a-benn ar zul pe evit al lun . D'ar Sul ha d'ar Lun e oa koursoù ingal kazimant . En em zemerdi a ranken evit mont da goursal , alies ez aen gant va velo . Ur wech er Bouguen e Brest e oan aet e bisiklet ha gant ar c'hasskrout e-barzh va sac'h . E-barzh ne oa nemet un tamm bara amann , ur banne dour ha sed aze toud ha pa veze echu ar c'hours ne oa na douch na vestiaire na me oar me . E-barzh ur park e-kichen e veze cheñchet bragoù ha mat pell zo .Pa veze krevet va rod e veze cheñchet ganin ar boyau Boyauoù de rechange am beze a-drek ar sell . Gounezet em boa ar c'hours er Bouguen ha deuet e oan en dro gant ur boked fleur war ar c'hidon da zegas da va mamm ; .Fidandoue! ar boked-se ne oa ket fresk ken pa oan en em gavet e ti va mamm .\nBozec a oa ur marc'hadour velo all e Montroulez hag en doa kinniget din mont da welet ar marc'hadour bier Peron da gaout ur maillot ha goulenn prim kilometrik 150 lur pep km pep kours gounezet. Graet e oa an afer ha ne oa ket fall. Pub Petershmitt a oa bet graet d'ar poent-se e Brezhoneg : «Evit bezan kreñv evel Yann Bourles evit Petershmitt bemdez» Ha Peron ar marc'hadour bier a lake pub war ar journalioù\nE 1949 em boa komenset da ober koursoù brasoc'h .. Ne oan ket na sprinter na rouler me oa kentoc'h« sko e-barzh ha goude-se e vo gwelet »\nUr wech am boa desidet mont gant an tren da Naoned evit ar «Grand prix des espoirs de l'ouest» an hini bras kentañ e oa evidon Pa oan en em gavet e Naoned , e oamp daou c'hant bennak en depar hag e oan en em gavet da gentañ setu ne oa ket fall memes-tra hag em eus gounezet ur pezh statu hag ur velo .Ar pezh am boa gounezet a oa re bonner da zigas en dro d'ar ger gant an tren . Setu ar prezidant Rabany a zo bet da gerc'hed anezho gant e oto diwezatoc'h. Ur Rosengart e oa , m'em eus soñj mat eus an dra-se. N'ez ae ket buan tamm ebet ha gant an aer o tont e-barzh em boa paket ur boan lagad bras o vont hag o tont e Naoned . Mont da Naoned gant un oto Rosengart e-mod-se a oa spontus. Rabany a oa ur prezidant mat evit ar gourserien yaouank . Ne oa ket kalz a otoioù d'ar poent-se . E Pleyber e 1949 ne oa nemet peder oto etre toud.,.Goude-se em boa gounezet trizek kours a-benn fin ar bloaz , setu n'ez ae ket fall an traoù\nA-wechoù em eus krevet ivez , ur wech em eus soñj , e Ballon d'Alsace en tour de France e oamp c'hwec'h er penn hag em eus krevet e traon ar Ballon .D'ar penn kentañ ne oa ket a otoioù war-lec'h . Ne oa nemet un oto pell war va lec'h ur 4 CV pe un 203 marteze hag e oan bet 2 vunut marteze o cheñch ar boyau ma-unan. Ur wech all e-barzh ar «Route de France» em boa bet un accident pa oan o erruout war ar re echapet hag e oa deuet un oto war va hent .Ma vijen ket bet e-barzh ar remblais e vijen bet en oto . Aze e oa deuet ur broñs mod-se din . Ar vugale hag ar chas a zo dañjerus war an Tour ,ur wech ma vijen ket bet e-barzh un toull-karr em bije lazhet bugale hag aze en toull-karr e oa ur varren houarn . Paseet e oa ul loden eus va divesker dindan ar varren . Pa oan o c'hoursal n'on ket kouezhet alies .\nD'ar bevarzek a viz Gouere 1957 em eus gounezet un etap eus an tour de France e Ax les Thermes . An etap a oa eus Barcelone betek Ax les Thermes hag em eus gounezet goude un «echappée»en va unan eus kant hanterkant kilometrad goude bezañ bet paseet col du Puymorens. Hanter-kant vloaz goude-se on distroet di gant mignoned din eus amañ da welet penaos eo bremañ , hag on bet degemeret mat . Soñj o deus ouzin atav ha dekoret on bet gant ur vedalenn ha anvet sitoian a enor eus ar barrez . Tri-wec'h den eus amañ a oa ganin ha lod anezho o deus graet adarre ar memes etap penn da benn..\nGoude an tour bras e veze e Breizh Kriteriomoù , tri pe peder e-pad ar sizhun hag e veze arc'hant da c'hounit hag an dra-se a interese ac'hanon-me , an arc'hant , kompren a rit e ranker gounit . Bez e oa Kriterium Plougasnou hag e oa daou ugent mil lur d'an hini kentañ hag em boa gounezet aze ur wech an dra-se a oa arc'hent dija evit ar poent , un ijinour ne c'houneze ket an dra-se en e viz ,\nAr siclism a zo ur sport hag a zo start kenañ ,ur sport fizik araok toud se a zo kaoz barzh ar ferm em boa gounezet toud an dra-se en ur vont da drec'hiñ foenn , an dra-se a oa dijà evel ouzh an tour de France kazimant . Ar c'hourserien a zo tud kalet . Ouzhpenn bezañ solud e-barzh o fenn e rankont bezañ speredek evit analisañ ar c'hours . Deskiñ ar vicher e reer bemdez . Ma ne vezes ket kourajus dalv ket dit mont .\nUgent vloaz em eus graet ar c'hourser.\nWar-dro 247 gours em eus gounezet etre toud.\nGounezet e oa bet priz an deraouidi gant Jean e Naoned e 1949 . Jean a oa bet gant an tren evit ar redadeg setu da c'houde e oa bet da gerc'het e briz gant ar prezident Rabany en e oto Rosengart\nDate de création : 13/11/2011 @ 21:35\nDernière modification : 07/02/2012 @ 12:56\nCatégorie : Klaskerien soñjoù


Buhez an Tad Julian Maner - Wikipedia\nBuhez an Tad Julian Maner\nBuhez an Tad Julian Maner, pe Buhez an Tad Julian Maner jezuist, misioner Breiz (1606-1683), hervez a lenner war ar golo, zo ul levr brezhonek gant J. M. Uguen, Chaloni a enor, Person Plougastel-Daoulas, embannet e 1933, ha Skeudennet gant L. ar Guennec. Moulet e ti L. Chaudourne, 15 rue marchande, 15, Le Mans. 288 pajenn zo ennañ o kontañ div bajenn an daolenn. Savet eo diwar-benn buhez ar jezuist breizhat Juluan Maner (1606-1683 Plevin).\nSetu a lenner el levr (pajennoù 21 ha 22) :\n... ar breur maner a yeas, eur yaouez eus miz du 1630... da bediñ da chapel Ti Mamm Doue e parrez Kuzon , hirio e Kerfeunteun. ... hag o tigouezout er chapel ... e reas ar bedenn-mañ : « Mamm vat, ma karfec'h deski d'in ar brezoneg, e c'hellfen buan komz ar yez-se ha gounit d'eoc'h servicherien. » Distro d'ar skolaj, e lavaras d'an Tad Bernard petra en doa graet, hag e tisklerias e teskfe laouen ar brezoneg ma vefe roet aotre d'ezan. An Tadou all eus ar skolaj a enebe ouz c'hoant o Breur Maner... met c'houec'h miz diwezatoc'h ... e reas e c'houlenn d'an tad Jacquinot, una eus Renerien ar jezuisted. « Aotreet ... da zeiz ar Pantekost 1631, e c'hellis, emezañ, d'ar meurs war-lerc'h, ober katekiz d'ar bobl. C'houec'h sizun diwezatoc'h e c'hellen prezeg, hep kaout ezomm da skriva ger ebet.»\nSetu aze eun dra vurzudus: gellout, e ker berr amzer, komz ha prezeg e brezoneg! ...\nAdtapet diwar « https://br.wikipedia.org/w/index.php?title=Buhez_an_Tad_Julian_Maner&oldid=1807904 »\nKemmoù diwezhañ degaset d'ar bajenn-mañ d'an 6 Her 2018, da 09:45.


Pajenn:Instructioneu santel ar er gurionnéeu principal ag er religion, 1790.djvu/202 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/202\nul lod-vat péré e olo ou ré a seï hac a zantèll, eit ma veint seèllét. Lod-aral n’ou dès quin pèn-conz meid ag ou bugalé, ha ne vehait quet deit mat guet-t’ai, ma ne larét é mant brahue, é mant dresset èl ma faut. Hilleih e gass ou ré de ziscoein d’en assambléyeu, hac e hum gav payét mad ag ou foén, mar cleuant ou mêlein. Én ur guir, en darn-muyan e ta d’ou bugalé a vihan leçonnieu a vanité ; ou désq de garein er braguerisseu ha modeu er béd, doh ou mêlein a p’ou devai treu nehué, é vantein dehai er bobanceu, é tisprisein dirac-tai er-ré e vai fal usquét, &c. Ne faut quet enta bout souhét mar dai quer sodét er youantiss guet braguereah ha vanité. Gusquet int honest ha modest : rac en honestiss hac er modesti e zou vertuyeu ; mæs er vanité, el lux hac en divodestiss e zou vinceu. Ne zeliér quet rein de unan mui eit d’un-aral ; rac er garanté en dès un tad pé ur vam doh ur hroaidur mui eit doh é verdér, e dènn liès de ivi, de.gaz, de valice, de scandal, ha goah guhavè. Er Patriarche Jacob n’en doai reit d’é vab Jogeb nameid ur saï un tamiq brahuoh eit d’é vugalé-aral ; ha quemènt-ce e oai bet caus ma queméras é verdér caz doh-t’ou.\n5.° Un tad hac ur vam e zeli désquein é cource ou bugalé de boéniein ha de ounid ou bouéd : rac mar dai dangérus ou occupein a gommance guet labourieu raï calét, dangérussoh-è hoah ou lausquein de boëz é sigur ma\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/202&oldid=128740 »


Boureverezh - Wikipedia\n(Adkaset eus Boufonerezh)\nMerzherinti santez Apollonia, boureviet gant ar Romaned.\nAr boureverezh, pe boufonerezh, pe jahinerezh, eo an droug a vez graet da gorf un den bev. En Istor eo bet implijet evel kastiz. Hiziv eo kontrol ar boureverezh da wirioù Mab-Den.\n1.1 Doareoù liesseurt ar jahinerezh\n1.2 Efed hag efedusted\n1.3 Ar Jahinerezh dre al lavar\n1.4 Binvioù jahinañ\nGwechall e veze boureviet an dud en anv ar justis hag al lezenn. Hiziv an deiz e vez graet e-kuzh e stadoù zo, diktatouriezhioù anezho peurvuiañ, pe e-pad brezelioù.\nUnan eus ar re a rene ar boureverezh evit ar stad c'hall en Aljeria : Paul Aussaresses\nHiniennoù zo a blij dezho boureviañ, pe boufoniñ, pe jahinañ tud all, dre fallagriezh pe dre gleñved-spered.\nKondaonet e vez ivez an dud o devez boureviet loened.\nAr jahinerezh a zo ar redi mennidik evit lakaat an dud da c'houzañv a-benn tennañ titouroù diganto. Mont a raer a-wechoù betek lazhañ an den aterset. Spontus eo an doareou d'ober. Paouez a ra ar jahinerezh pa lâr an den jahinet ar pezh a vez goulennet digantañ pe pa varv.\nDoareoù liesseurt ar jahinerezh[kemmañ | kemmañ ar vammenn]\nAr jahinerezh a c'hell evit saragañ an dud:\nimplijout doareoù feuls, skeiñ, ar "gégène" a zo ur benveg jahinerezh oc'h implijañ tredan.\nimplijout danvezioù a bep seurt kimiel, dour...\nimplijout doareoù psikologel dre ar c'homz.\nEfed hag efedusted[kemmañ | kemmañ ar vammenn]\n«Ar poanioù gouzañvet a vez alies muioc'h bredel eget korfel. Degas a ra ar boureverezh kalz a gasoni ha a c'hoant bezañ digollet.», hervez Robert Bonnaud e-barzh an Inrockuptibles. Alies e vez gwashoc'h ar boureviañ dre gomz eget ar bresañ korf.\nAr Jahinerezh dre al lavar[kemmañ | kemmañ ar vammenn]\nAr jahinerezh dre al lavar a zo un doare all a jahinerezh. Graet e vez dre lavarout traoù d'an dud evit kendrec'hiñ anezho. Kalz a bredoniezh e vez implijet evit kendrec'hiñ an dud. Abaoe pell e veze graet gant ar jahinerezh dre al lavar.\nBinvioù jahinañ[kemmañ | kemmañ ar vammenn]\nNiverus ha liesseurt eo ar binvioù jahinañ.\nAdtapet diwar « https://br.wikipedia.org/w/index.php?title=Boureverezh&oldid=1807377 »\nKemmoù diwezhañ degaset d'ar bajenn-mañ d'an 28 Gwe 2018, da 19:47.


Arguzenn (yezhoniezh) - Wikipedia\nEr yezhoniezh e vez implijet an termen kevreadurezhel arguzenn pe korzhiad (gall. actant, saoz. argument) evit komz eus ur sintagm hag a diskwel bezañ liammet ouzh ar verb en ul lavarenn.\nPeurliesañ ec'h eo ar rener hag ar renadenn dra arguzennoù ar verb, ma vez graet oute arguzennoù diazez (saoz. core arguments).\nGraet e vez arguzennoù beskellek (saoz. oblique arguments pe complements) eus an arguzennoù a eil-renk (saoz. non-core), peurliesañ sintagmoù adstagennek (saoz. adpositional phrases) o resisaat ur prantad (d.s. evit beure), ul lec'h (d.s. er gêr) pe resever un ober (ds. eviti).\nE brezhoneg eo bet graet gant an termen "renadenn" evit complement, levezonet gant ar fed ma vez graet e galleg gant "complément d'objet direct" (saoz. direct object; "Renadenn eeun") ha "complément d'objet indirect" (saoz. indirect object; "Renadenn dieeun") met anat eo eo direizh an termen-se rak kevatal e ranker bezañ d'un arguzenn a eil-renk ha koulskoude e ra dave an termen "renadenn eeun" d'un arguzenn ziazez.\nImplij an arguzennoù a c'hell bezañ ret pe diret: ret eo an arguzennoù diazez ha diret ar re a eil-renk.\nP'en devez ur verb un arguzenn graoñellek nemetken (da lâret eo, ar rener) e vez graet amdranzitivel (saoz. intransitive) anezhañ; p'en devez div e vez graet tranzitivel pe unandranzitivel anezhañ, o vezañ m'eo an eil arguzenn ur renadenn eeun. P'en devez ur verb teir arguzenn (da lâret, div arguzenn ouzhpenn ar rener), evel e brezhoneg reiñ, e vez graet daoudranzitivel anezhañ, o vezañ m'eo an trede arguzenn ur renadenn dieeun. Valañs (pe amsav ; saoz. valency) a vez graet eus niver a arguzennoù pep verb.\nAn arguzennoù diazez a c'hell bezañ argaset, ouzhpennet pe kemmet-digemmet e meur a doare dre lakaat e pleustr $operations yezhadurel evel an tuioù, da skouer an tu gouzañv, hag all.\nGant pep yezh er bed e vez implijet troadoù (d.s. al latin) pe rannigoù (d.s. ar brezhoneg "a/e") ha/pe urzh ar frazenn (d.s. ar saozneg) evit merkañ roll pep arguzenn er frazenn, daoust ha ma ranker o c'hompren dre dielfennañ ar c'henarroud ivez e meur a yezh evel ar sinaeg pe ar japaneg.\nOuzhpenn an arguzennoù kevreadurezhel deskrivet betek-henn e c'hell ur verb kaout arguzennoù steroniel ha ne glotont ket dre ret gant ar re gevreadurezhel.\nE-touez an arguzennoù steroniel aliesañ e kaver ar graer hag ar gouzañver met kavet e vez arguzennoù steroniel all ivez.\nE lavarennoù gwirion ne deu war wel nemet an arguzennoù steroniel ha rankout a ra bezañ an arguzennoù kevreadurezhel dre dielfennañ ster al lavarenn ha kemmañ a ra a yezh da yezh evit a sell ouzh peseurt arguzennoù steroniel a rank dont war wel dre ret evel arguzennoù kevreadurezhel. Setu un nebeud skouerioù :\nE saozneg, ar verb put « lakaat » a rank bezañ implijet gantañ teir arguzenn gevreadurezhel, da lâret eo ur rener, ur renadenn dra hag un elfenn lec'hian. Teir arguzenn steroniel en deus ar veb-mañ ivez : graer, tem ha pal, da skouer :\nHe put the book in the box\n« Eñ a lakaas al levr er voest »\nE japaneg, avat en deus ar verb oku (置) « lakaat » an hevelep arguzennoù steroniel (graer, tem ha pal) met disheñvel diouzh ar verb heñvelster saoznek eo arguzennoù kevreadurezhel ar verb japanek-mañ, ha gallout a reer e japaneg :\nKare ga hon o oita « eñ a lakaas al levr »\n*He put the book.\nN'eo ket honnezh ur frazenn reizh hervez yezhadur ar saozneg dre ma vank dezhi an trede arguzenn gevreadurezhel ret, da lâret eo an arguzenn lec'hiañ.\nPeurliesañ e c'hell an darn vrasañ eus yezhoù ar bed ober gant lavarennoù ampersonel ivez m'en devez ar verb arguzenn gevreadurezhel, da skouer e portugaleg chove « glav a ra ». Yezhoù all avat, en o zouez ar saozneg, a rank ober gant un arguzenn d'an nebeutañ atav, zoken ma'c'h eo anezhañ ur brizhrener (saoz. dummy subject), da skouer it is raining « eñ/hi a ra glav ». Tennañ a ra ar fed-mañ d'ur perzh yezhadurel anvet amraganvelezh (saoz. pro-drop).\nDre kemmañ an tu yezhadurel, da skouer mont eus an tu ober d'an tu gouzañv, e c'hell bezañ kemmet ivez valañs an arguzennoù kevreadurezhel pe eilpennet e c'hell bezañ an arguzennoù kevreadurezhel an eil gant eben, daoust ha ma van digemm atav an arguzennoù steroniel. Da skouer :\nHi a lennas ul levr\nUl levr a oa bet lennet ganti\nKen en eil frazenn hag en eben ec'h eo kevatal an div arguzenn steroniel, da lâret eo ar graer (hi) hag ar gouzañver (ul levr). Disheñvel eo pep o arguzennoù kevreadurezhel avat : rener (hi) ha renadenn eeun (ul levr) er frazenn gentañ ha rener (ul levr) ha renadenn-oberour (gall. complément d'agent) diret en eil frazenn (ganti).\nAdtapet diwar « https://br.wikipedia.org/w/index.php?title=Arguzenn_(yezhoniezh)&oldid=1945825 »


Ferdinand IV an Impalaeriezh Santel - Wikipedia\nFerdinand IV an Impalaeriezh Santel\nFerdinand IV en-bugel, gant e vamm Maria Anna\nFerdinand IV (Vienna, 8 Gwengolo 1633- 9 Gouere 1654) a oa mab henañ an impalaer Ferdinand III an Impalaeriezh Santel hag e wreg kentañ an infantez María Ana Spagn, merc'h da Felipe III, roue Spagn, .\nMervel a reas e vamm en 1646, pa oa-eñ 13 vloaz. Roue Bohemia e voe adalaek 1646 ha roue Hungaria adalek 1647. D'an 31 a viz Mae 1653 e vo dilennet da roue ar Romaned ha kurunennet e voe e Regensburg d'an 18 a viz Mezheven er bloavezh-se. Dezhañ e oa dleet kurunenn an Impalaeriezh Santel eta. Mervel a reas gant ar vrec'h avat e 1654, en e 20 vloaz, hag eñ dizimez.\nPa varvas e dad, e 1658, e voe anvet e vreur Leopold da Impalaer.\nFerdinand III an Impalaeriezh Santel Roue ar Romaned\n... – ... War e lerc'h:\nLeopold Iañ an Impalaeriezh Santel\nAdtapet diwar « https://br.wikipedia.org/w/index.php?title=Ferdinand_IV_an_Impalaeriezh_Santel&oldid=1854345 »


Annwn, Annwfn pe Annwvyn eo anv krenngembraek Bed All ar Gelted e gwengelouriezh Kembre. Un doare baradoz eo Annwn er skridoù koshañ. War an diwezhadoù avat e teuas da vout ur seurt ifern, dindan levezon ar gristeniezh.\nEr Mabinogi eo Arawn eo roue Annwn, diwezhatoc'h e kaver anv eus Gwyn ap Nudd e lennegezh arzhurel. E mojenn Pwyll priñs Dyfed (kembraeg Pwyll Pendefig Dyfed) hag e danevelloù all e tiskouezer Annwn evel ul lec'h a levenez hag a builhentez.\n3 Lennegezh kembraek\n3.1 Er Mabinogi\n3.2 E testennoù predenek all\n4 Annwn er sevenadur a-vremañ\nDamantañ a ra ar mammennoù krenngembraek e roed d'ar ger ar ster « don-kenañ » er Grennamzer. Kavout a reer ar stumm galianek antumnos war ar plom al Larzac a lakfe da soñjal e teu an anv eus *ande-dubnos, ur ger a gaver e predeneg hag e galianeg gant ar ster lizherennel « ar bed a-zindan ». Distagadur ar ger kembraek a-vremañ a zo [ˈanʊn].\nKlotañ a ra ar mojennerezh predenek gant an hini gouezelek amañ. Krediñ a raed edo ar Bed All pe war un enezenn pe dindan an douar. E kentañ skourr ar Mabinogi n'eo ket meneget pelec'h emañ Annwn, zoken ma komprener e c'hellfe bezañ e Dyfed. Er barzhoneg krenngembraeg Preiddeu Annwfn a gaver e Levr Taliesin eo diskouezet Annwn evel un enezenn : "yg kaer pedryfan ynys pybyrdor" ("e Kêr Pedryvan, enez an nor galet", rann 3, gwerzenn 2). Daou vanvez hud all a c'hoarvez en eil skourr ar Mabinogi ; lec'hiet int en Harlech, e Gwalarn Bro-Gembre, ha war Enez Gwales e Mervent Sir Benfro.\nKavout a reer Annwn e Pevar Skourr ar Mabinogi, ur strollad peder mojenn eus penn-kentañ ar Grennamzer.\nEr c'hentañ skourr, an danevell Pwyll Priñs Dyfed, e weler Pwyll o vont da chaseal da saonenn Glyn Cuch, a zo e Dyfed. Gant e chas ez a war-lerc'h ur c'harv a vo lazhet gant chas iskis Arawn. Annoazhañ a ra Pwyll Arawn pa gemer e chas dezhañ preiz roue Annwn. A-benn bezañ daskoret e kinnig Arawn un emglev. Kudenn en deus gant ur priñs all, Hafgan, hag a-benn hen skoazell-eñ e kinnig da bPwyll eilpennañ o flasennoù - bez e vo Pwyll roue Annwn e-pad ur bloaz, hag Arawn roue Dyfed en hevelep mare. Asantiñ a ra Pwyll. Neuze e ro an danevell un daolenn eus Annwn ha buhez Pwyll aze. Laouen eo Pwyll e-pad ar bloavezh-se ha tennañ a ra pep plijadur eus Annwn hep kousket gant gwreg Arawn. E penn ar bloaz e c'hounez grad vat Arawn ha reiñ a reer dezhañ an anv Penn Annwn.\nEr pevarvet skourr ne weler ket Arawn zoken mard eo meneget pa gas ur prof da hêr Pwyll, Pryderi. Moc'h hud eo ar prof, ha degas a ra ur brezel etre Dyfed ha Gwynedd.\nE testennoù predenek allAozañ\nDeskrivañ a ra ar barzhoneg harozel Cad Goddeu (e-barzh Levr Taliesin) ur gad etre Gwynedd ha lu Annwn dindan gourc'hemenn Arawn. Laeret en doa Amaethon, niz Math roue Gwynedd, ur giez, ur gernigell hag ur yourc'h digant tud ar Bed All, ha setu penaos e oa kroget ar brezel. Taolennet eo annezidi Annwn evel tud iskis ha spontus gant korfoù n'int ket denel. Trec'hiñ a ra Gwydion, haroz ha hudour, lu Arawn en ur gilhañ ar gwez d'en em gannañ hag en ur zivinout anv unan eus harozed an enebour, Bran.\nKavout a reer Annwn e-barzh Preiddeu Annwfn, ur barzhoneg all eus Levr Taliesin. Deskrivañ a ra beaj ar Roue Arzhur da Annwn. Kontañ a ra an daneveller penaos ez eas Arzhur gant teir lestrad tud da Annwn, ha penaos na zistroas nemet seizh anezho. Anvioù a-leizh en deus Annwn er barzhoneg : "Caer Pedryvan", "Caer Sidi", "Caer Vedwyd", "Caer Rigor", "Caer Wydyr", "Caer Golud", "Caer Vandwy", "Caer Ochren". An anvioù-se a c'hellfe bezañ anvioù disheñvel evit Annwn, pe anvioù lec'hioù en Annwn ; n'eo ket splann ar barzhoneg.\nE-barzh danevelloù all e weler Gwyn ap Nudd gant karg roue Annwn. Un hemolc'her a vlein eneoù ar re varv, ha soñjal a reer e c'hellfe bezañ enkorfañ ar goañv e mojennerezh Bro-Gembre. E Vita Collen (Buhez Sant Collen) e trec'h ar sant war lez Gwyn en ur implijout dour-benniget. E mojenn Kulhwch hag Olwen e lavarer e roas Doue reoliañ an aerewent da c'hGwyn ap Nudd. Kavout a reer en hengoun menegiñ Gwyn o hemolc'hiñ eneoù gant ur bagad chas-spes anvet Cwn Annwn ("Kon Annwn").\nAnnwn er sevenadur a-vremañAozañ\nDiazezet eo film John Fawcett The Dark (2005) war romant Simon Maginn Sheep, hag e-barzh e kaver mojenn Annwn.\nE-barzh e romantoù Sorrowline ha Timesmith e tiskouez ar skrivagner saoz Niel Bushnell un enezenn anvet Annwn er Bed All.\nKemeret en doa ar skrivagner kembreat David Jones Annwn (ganet e 1953) e anv e 1975 en homaj d'e eontr, ar barzh kembreat Henry Lloyd "ap Hefin" ("map deiz gouel Yann").\nImplijet e oa ar ger galianek antumnos ha menegoù d'ar Bed All gant ar bagad suis Eluveitie en oc'h albom Origins (2014).\nImplijout a ra ar c'hoari-roll-stroll Vindictus an anv Annwyn evit unan eus lec'hioù o bed. Diazezet eo ar c'hoari tamm-pe-damm war ar mojennerezh keltiek, hag anavezet eo e Broioù ar Reter dindan an anv Mabinogi: Heroes.\nSevel a reas ar c'hompozer amerikan Mick Barr un albom anvet Annwn e 2008. Un eil albom, Annwn 2, a oa savet e 2012 hag adstummet e oant o-daou e 2015 dindan titl Cruinn Annwn.\nAnv un daouad pagan-folk alamanat eo Annwn.\n↑ 1,0 1,1 ha1,2 Fañch Èlies Abeozen (troidigezh), Pevar Skourr ar Mabinogi, Kemper, Preder, 1980, p. 25-51.\n↑ Patrick Sims-Williams, « Some Celtic otherworld terms », e-barzh Celtic Language, Celtic Culture : a Festschrift for Eric P. Hamp, renet gant Ann T. E. Matonis ha Daniel F. Mela, Van Nuys (Kal.), Ford & Bailie, 1990, p. 57–84.\n↑ Plom al Larzac. Gw. http://www.arbre-celtique.com/encyclopedie/plomb-du-larzac-233.htm\n↑ Pierre-Yves Lambert, La langue gauloise : description linguistique, commentaire d’inscriptions choisies, Pariz, Errance, 1994, p. 81.\n↑ John T. Koch (rener), Celtic Culture : a Historical Encyclopedia, Santa Barbara (Kal.), ABC-Clio, 2006, p. 1404-1405.\n↑ Cad Goddeu, gw. http://www.maryjones.us/ctexts/t08.html\n↑ Robert Graves, The White Goddess: A Historical Grammar of Poetic Myth (Octagon Books, 1978). ISBN 0-374-93239-5, ISBN 978-0-374-93239-8.\n↑ Neil Bushnell, Sorrowline, Andersen Press, 2013. ISBN 9781849395236\nAdtapet diwar « https://br.wikipedia.org/w/index.php?title=Annwn&oldid=1891161 »\nDernière modification le 2 Gen 2021, à 06:03\nKemmoù diwezhañ degaset d'ar bajenn-mañ d'an 2 Gen 2021, da 06:03.


Aalsmeer (distagañ : ) a zo ur gumun e proviñs Noord-Holland en Izelvroioù. Dont a ra hec'h anv eus ar gerioù nederlandek silienn (aal) ha lenn (meer). E-kichen Aalsmeer a zo etre al lenn Westeinderplassen (lenn digor brasañ Randstad eo), ha kanol Ringvaart. Emañ Aalsmeer 8 km ac'haleno da Amsterdam war-du mervent. 32,24 km² eo gorread Aalsmeer, ha d'an 31 a viz Mae 2009 e oa 28 405 annezad enni. En Aalsmeer e kaver ur marc'had bleuñvioù diouzh ar c'hresk, hini brasañ ar bed eo. Eno e kaver ivez ul labourva arnodiñ war al liorzhouriezh, ha splusegoù. Tud zo a ra eus Aalsmeer kêrbenn ar bleuñvioù er bed. Ar c'hêrioù ha kêriadennoù da-heul a ya d'ober Aalsmeer : Aalsmeer, Kudelstaart hag Oosteinde.\n4 Tud vrudet bet ganet en Aalsmeer\nAalsmeer e 1866\nRoud a gaver eus anv Aalsmeer en un diell eus 1133 m'eo anvet "Alsmar" ha m'eo lavaret ez eo perc'hennet gant tud abati Rijnsburg. Diederik VII van Kleef a gadarnaas ar berc'hentiezh-se e 1199. Tro-dro da Aalsmeer e voe toullet an douar da gaout taouarc'h, ha neuze e voe krouet lennoù bras ha stankoù evel Oosteinderpoel, Schinkelpoel, Stommeer, Hornmeer, Legmeer ha Westeinderplassen. Neuze ne chome ket kalz douaroù ha tud ar vro a stagas gant ar peskerezh. Implijet e veze an douar da c'hounit bleuñvioù. Ken bihan e oa an douaroù ken voe adtapet lennoù : Stommeer e 1650 ha Hornmeer e 1674. E 1852 e voe lakaet Lenn Haarlem da bolder. Da-heul e voe savet Schinkelpoel, Oosteinderpoel ha Legmeer. Tra ma'z ae war disgresk ar peskerezh ez eas war gresk ar c'hounidigezh bleuñvioù hag ar c'hounidigezh sivi, dreist-holl etre 1850 ha 1885. Sed penaos e teuas ar sivi da vezañ banniel Aalsmeer: ruz (frouezh), glas (delioù), ha du (an douar). Ar c'hounidigezh bleuñvioù a grogas war-dro 1880, da gentañ gant roz bet lakaet da greskiñ e tiez-gwer. Lakaet e veze ar frouezh hag ar bleuñvioù e kobiri bras ha kasent e vezent da varc'had Amsterdam. Met ar gwerzh diouzh ar c'hresk a voe aozet e tavarnioù Aalsmeer hag e 1912 e voe aozet e koc'hu en Aalsmeer : Centrale Aalsmeerse Veiling ha Bloemenlust.\nDont a reas Aalsmeer da vezañ gwallvrudet e-pad an Eil Brezel-Bed peogwir e oa enni kalz tud a save a-du gant an naziegezh. Maer ar gumun a oa ezel eus Nationaal-Socialistische Beweging in Nederland. Friedrich Christiansen hag a oa e penn ar Wehrmacht en Izelvroioù, a zeue alies da Aalsmeer. Goude ar brezel e voe kaset ouzhpenn kan den eus Aalsmeer dirak al lez-varn abalamour ma oant savet a-du gant an nazied.\n12 500 annezad a oa en Aalsmeer e 1950. Kendeuzet e voe an daou goc'hu e 1968 hag anvet Verenigde Bloemenveilingen Aalsmeer. Ur savadur a voe ouzhpennet e 1972 ha kresket e voe e 1999. 999000 m² eo gorread ar marc'had bleuñvioù, da lavaret eo ez eo unan eus savadurioù kenwerzh brasañ ar bed. Tost ouzh aerborzh Schiphol emañ, neuze eo aes kas ar bleuñvioù er bed a-bezh. Abaoe ar 1añ a viz Genver 2008 ez eo bet kendeuzet ar c'hoc'hu gant FloraHolland. Er savadur bet implijet da werzhañ bleuñvioù emañ bremañ studioioù skinwel Endemol hag ar savadur anvet Bloemenlust a zo deuet da vezañ ur greizenn ma vez aozet darvoudoù, kendalc'hioù ha kenstrivadegoù sport.\nE kuzul-kêr Aalsmeer ez eus 19 dileuriad :\nde Progressieve Aalsmeerse Combinatie Tweeduizend Aalsmeer (PACT) - 5 dileuriad\nAalsmeerse Belangen (AB) - 4 dileuriad\nA-viskoazh ez eus bget aozet davroudoù sevenadurel en Aalsmeer. Bloemencorso eo an hini brudetañ, aozet e veze bep bloaz da Sadorn diwezhañ miz Gwengolo, betek ma cheñchas an traoù e 2007. Brudet eo ivez Aalsmeer peogwir eo pinvidik a-fet sonerezh, ha meur a arzour eus Aalsmeer a zo bet brudet abaoe ar bloavezhioù 1970 evel :\nTud vrudet bet ganet en Aalsmeer[kemmañ | kemmañ ar vammenn]\nJacques van Tol (1897-1969), skrivagner\nJohannes Fake Berghoef (1903-1994), arkitektour\nJan Willem de Pous (1920-1996), ministr\nPeter R. de Vries (1956), kazetenner\nTheodore van Houten (1952), skrivagner ha kazetenner\nTijn Docter (1972), aktor\n↑ 1,0 ha1,1 "Aalsmeer". (2006). In Encyclopædia Britannica\nLec'hienn ofisiel Aalsmeer\nAdtapet diwar « https://br.wikipedia.org/w/index.php?title=Aalsmeer&oldid=1924154 »


Livres en ligne de Renaud Camus : « La Dépossession » (« 81. [You Will Not Replace Us] »)\n81. [You Will Not Replace Us]\nIl est infiniment fâcheux, il est même tout à fait désolant, que tels qui défilaient dans ~~~~ ~~~~~ ~~’~~~~~~~~~, ~~~ notamment à Charlottesville, ~~~~ ~~~~~ ~~~ You ~~~~~ ~~~~ ~~~~~~~~ us!, ~~~~~~ ~~~~~~~ ~~~~~~ ~~~~, ~~~~~ ~~~~~~~~ ~~~~~~~~~~~~ ~~~ ~~’~~~~~~~, mais réduites, je ~~’~~~~~~~, ~~~~ ~~~~~~~~ ~~~ ~~~~~~~ ~~~~~~~~~~~~~~~~ ~~~~~~~ ~~~ ~~~~~~~~~~, Jews ~~~~~ ~~~~ ~~~~~~~~ us! ~~~~~-~~~ ~~~~ ~~~~~, faut-il le dire (~~~ ~~~~~~~ ~~~ ~~~ ~~~~~ — ~~~ ~~~~~ ~~~~~ ~~~ ~~~~~~~~ ~~~~~ ~~~~~~, ~~~~~~~~~~~~), ~~~ ~~~~~~~~ ~~~~ se réclamer de ~~~~, ~~~ ~~~~ ~~~~~~~~~ ~~~~~ ~~~ ~~~~ ~~ ~~~~~~~~ ~~~~~ ~~~~ ~~~~~~~ ~~~ ~~~~~ ~~’~~ autoriser.\nL’antiremplacisme, ~~’~~~~ une de ses ~~~~~~~~~~~~~ ~~~~~~~~~~~, ~~~ ~~~~~~~ ~~~~~~~~~ ~~~’~~~ ~~~~~~~~~ ~~ ~~’~~~~~~~~~~~ ~~~~ ~~~ ~~~~ ~~~~~~ ~~ ~~~~ ~~~~~ ~~~~~ le malheur du ~~~~~~, ~~ ~~~~~~~ ~~~ ~~~~~~~~~~~~ ~~~~~~~ ; ~~~, ~~~~~ ~~~~~~~~~~~~, ~~~~ ~~~~~, ~~~ ce, ~~~’~~~ ~~~~~~~~~ ~~’~~~ tenir pour responsables. ~~~ ~~~~~~~~~~ ~~~, ~~~~~~~-~~-~~~, ~~~~~~~~~~~, ~~~~ ~~~ ~~~~~~~~~ ~~~~ ~~~ ~~~~~~, ~~~’~~~ ~~~ ~~~~~~ ~~ ~~~ ~~~~~~~~~ parfois s’il ne ~~~~~~~ ~~~~ ~~~ ~~~~~~ ~~~~~~~~~~ ~~’~~~~~~~~~~~ ~~~~~ ~~ ~~~~~ ~~~~~~ ~~~~~~~~~, ~~~~~~ ~~~~ ~~~~~~~~~~~ ~~~ ~~~~~ ~~~ longue date interdit ~~~~ ~~~~~~~~~ ~~~~ ~~’~~~~~~~~ ~~~ ~~~~~~~~ ; ~~~ ~~~ ~~~~~~~~~ ~~~~~~~~~, ~~~~ ~~~~~~ ~~~~~, ~~~~~~ ~~~~~~~~~~~~~~ ~~~~ les causes, les ~~~~~~~ ~~~ ~~~~ ~~~~~~~~~ ~~~ ~~~~~~~~~, ~~~~ ~~~~~ ~~~~ ~~~ ~~~~~~~~ ~~~~ ~~’~~~~~~~ ~~~~~~~ ~~~~~~~~~ ~~~ ~~~~~~~ impossible toute résistance. ~~~ ~~~~~~ ~~~~~~~~ ~~~~ ~~~~~~~~~~~ ~~ ~~~~~~, ~~~ ~~’~~~~ ~~~~~ ~~~~~~, ~~~~ ~~~ ~~’~~~~ ~~~~ ~~~~~~~~~~~~. ~~~~~ sérieux y aurait-il, ~~~ ~~~~~~, ~~ ~~~~~~~~~ ~~~ ~~~~~~~~~~ ~~~~~ ~~~ ~~’~~~~~~~~~~~~ ~~~~ ~~~~~~~~~ ~~~ ~~~~~~~~~ ~~~~ ~~~~~~~~, ~~~ ~~~~~ est qu’il en ait.\nQue ~~~ ~~~~~~~~~~~~ ~~~~ ~~~~ ~~~~~~~~, ~~~~ ~~~~~~~~~~~~~, ~~~~ ~~~~~~~~~~, ~~~ ~~~~~ ~~~~~ ~~~~~~~~ ~~~~~ ~~~ ~~~~~ d’en être assuré — ~~~~~ ~~~~~~~ ~~~~~~~~~~ ~~’~~~~~~~~~ ~~~ ~~~~~~~~ ~~~-~~~~~~~ : ~~’~~~~ ~~~~~, ~~~ ~~~~~~, ~~’~~~ ~~~~ ~~~~~~~ ~~~ ce livre, s’il ~~~ ~~ ~~~~~, ~~~ ~~~ ~~’~~~~~~~ ~~ ~~~ ~~~~~~ ~~ ~~~~. ~~~ ~~~~~~ ~~~~ ~~~~ ~~~~~~~~~~~~~~ ~~~ manquent pas d’attribuer ~~~ ~~~~~~ ~~~~~~~~~~~~~ ~~~~ ~~~~~~~~~~~~~, ~~~ ~~~~~~~~, ~~~, ~~~~~ ~~~~~~~~ ~~~~~~~, ~~’~~~~~~~~~~ ~~ ~~~~~ ~~~~ ~~~ ~~~~~~~~~~~, dont je suis, ~~~~ ~~~~~~ ~~~~~ ~~~~~~~~~ ~~~~ ~~~ ~~~~~~~~~, ~~~~ ~~~ ~~’~~~ ~~~~. ~~~ ~~~~~~~ ~~’~~~~ ~~~ ~~’~~~~~~ ~~~~~~~~~~~ que vient tout ~~~ ~~~~, ~~~ ~~~~~~ ~~~~~ ~~~ ~~~~ ~~~~ ~~~ ~~’~~~~~~~ ; ~~~ ~~~~~~~ ~~’~~~~ ~~~~ ~~~~~~-~~~~~ ; et parfois des Nations Unies. ~~~~~ ~~~~ ~~~~~~ ~~~~~~~~~ ~~~~~~ ~~~~ ~~~~~ ~~~~~~~~ ~~~~~~~~~~~ — ~~~~~~~~~~~~~~~~ ~~~ ~~~~ ~~~~~~~ ~~~ preuve. Personnellement j’avoue ~~~ ~~~~~~~~~ ~~~~~~~~ ~~~~ ~~~~~~ ~~~~~~~~~~~ ~~~~~ ~~~~ ~~~~~~~~~~~ ~~~~~~~~~~ ~~’~~~ ~~~~~~~~~ ~~~ ~~~~~~~ ~~~ ~~~~~~~~~~ ~~~~~ ils sont les ~~~~~~~~~ ~~~~~~~~~~~~, ~~~ ~~~~ ~~~~~ ~~~~~~~~~~~. ~~~ ~~~~~~ ~~~~~~~~~~~~~ ~~~ ~~~~~~~ ~~~ ~~~~~ ~~~~ ~~~~ ~~~~~~~~~ ~~~ plus sévèrement et ~~~~~~~~~~~~ ~~~~ ~~~~~~~ : ~~~ ~~~~~~~~~ ~~~’~~~~ ~~~~~~~~ ~~~~~ ~~~~~ ~~~~~ ~~~~~~ ~~~~ ~~~ ~~~~~~~ ~~~ ~~~~~~~~~~ ; à quoi ~~’~~~~~~~, ~~~ ~~~ ~~~~~~~, ~~~~ ~~~ “~~~~~~~~ ~~~~~~~~~~~~~~~” ~~ ~~~~~~~~~ ~~~~~~~ ~~~~~~~ ~~~~ ~~~~~~~~~~ ~~~~~~~~~~, ~~~’~~~~~ ~~’~~~~ beaucoup diversifiée, et ~~~~ ~~~ ~~~~~~~~~~ ~~~~~~~~~~~~~ ~~~~~~ ~~~~~ ~~~ ~~~~ ~~~~~~, ~~~~~~ ~~~~~~~~~~~ ~~~~ ~~~~~~~~~~~, ~~~~ ~~~~~~~~~~ ~~~~~~ ~~~~~~ qu’il n’a pu ~~’~~~~~. ~~~ ~~~~~~, ~~’~~~ ~~~~ ~~~~ ~~~~~~~ ~~’~~~~~~~~~~~~~~, ~~’~~~~ ~~~~~ ~~~ ~~~~~~ ~~ ~~’~~~~~~~~~~~~~~ ~~ ~~~~~~ ~~~~~~~~~-~~-~~~ la finance hors-sol, ~~~~ ~~~~~~~~.


Plac’hedigoù o ler rous – Stefan Carpentier\nPlac’hedigoù o ler rous\ngant Yann Gerven, embannet gant Al Liamm.\nKenkoulz en lavaret diouzhtu-dak ha pa ne vefe ket un digoradur a-feson evit ur pennad diwar-benn ul levr: n’on ket bet plijet biskoazh gant skridoù Yann Gerven, gant ar re am boa bet tro da lenn betek-henn bepred. D.l.e: Brestiz o vreskenn, Liv ruz an hesk, Bouklet ha minellet hag ar C’hrashoù.\nUn tem a zeu ingal gantañ, ar garantez etre paotred « kozh » (en o zregont vloaz peurliesañ) ha merc’hed un tamm mat yaouankoc’h. Evel-se emañ kont e Sekrejoù ur hanter gloareg. Kriz a-walc’h eo p’eo barnet ar c’helenner e karantez gant unan eus he studierez d’ar marv.\nA bep seurt zo a-hend-all, istorioù tasmantoù, skiant-faltazi zoken en Daou lakez keur, ma ya un istorour da vont gant ur ribourzerez betek ar bloavezh 1429 war roudoù Janedig, goût a rit, ar werc’hez (sañset). Lu a-walc’h eo an danevell. Eus ar seurt fent eo kustum Yann Gerven skrivañ.\nAn danevell hirañ zo Un tamm karn ‘ba’r werenn. Enni e kont dimp istor ur meni Emsav gall en ur Vreizh iskis en un amzer dazont pell-pell. Netra da welet gant an Aotrou Bimbochet e Breizh, hañ! Anvioù droch d’an dud, realioù-tredan da voneiz, ur yezh ha n’eo ket brezhoneg, na galleg, – marteze meur a yezh zoken? Diaes eo gouzout – fichennet an dud en ur seurt urzhiataerez kreiz ha ne c’haller ket bevañ ken er gevredigezh hepti… ha furnez ar geiz en tu-hont e-touesk ar re o deus graet o soñj chom pell diouzh ar gevredigezh-se, dres a-walc’h. Eno e vo kavet an diskoulm evit ober d’an Emsav gall tevel. Chomet on etre daou soñj ur wech peurlennet.\nPlijetoc’h on bet gant S… evel sorset, marteze a-walc’h dre ma tegase soñj din eus Tales from the Crypt, evel ma reas ivez danevell Henri Dorsel (Fiskoan ar c’hantved, Al Liamm niv. 329). Daou baotr yaouank, arzourien difoutre o kas ur vuhez disoursi hag unan anezhe o vont da bourmen e Menez Are, ul lec’h leun a gevrin mard eus unan e Breizh.\nUnan all zo temzet gant danvez kontadennoù mod Breizh ivez, Pet tamm soufr e-barzh ho kafe? Ur paotr hag ur plac’h a zihun en ur gwele gant ur boan benn par d’ar re a daper diwar bifadoù. N’o deus ket c’hoariet daou, a lenner buan, p’eo dedennet ar paotr gant ar baotred. N’eo ket aze emañ an dalc’h forzh penaos. Ur marsoñj o deus hepken eus an nozvezh tremen. Pedet e oant bet da eured unan eus o mignonezed ha ne ouzont tamm ebet penaos int erruet el leti hag echuet an noz er memes gwele. Klask a reont neuze roud an darvoudoù. Hag al lenner d’o heul betek un disoc’h un tamm re aezet marteze, pe re drumm, n’ouzon ket.\nGant Bir Eros er rozenn e tegas da soñj dimp, paotred (ma, n’eo ket an holl baotred a zo bet evel hini Yann Gerven aze), eus ar c’houlz-se ma oamp krennarded. Ha n’eo ket gwall vrav pa soñjan.\nNe’m eus ket lakaet ar gaoz amañ war an holl zanevelloù a ya d’ober al levr-mañ. Kenkoulz eo lezel un tamm kevrin.\nEvit komz didroidell, e lennet em eus buan hep kalz a blijadur na kalz a zisplijadur.\nAuteur StefanPublié le 1 mai 2013 Catégories Brezhoneg, Lennadennoù, Non classé\nUne réflexion sur « Plac’hedigoù o ler rous »\ndervnewg dit :\n8 mai 2013 à 19 h 39 min\nPa lennan da bennad e verzan ‘m eus tamm soñj ebet eus an dastumad danevelloù (n’am boa ket kavet displijus pa ‘m boa e lennet, e 3de klas a gav din) met ne ro ket din c’hoant d’e adlenn!\nPrécédent Article précédent : Graet eo!\nSuivant Article suivant : Skingomz vrezhonek


Patrimoine Bretagne - Architecture - Culture bretonne\nGlad ar c’hêrioù\nKestell ha mogerioù-kreñv\nGlad ar maezioù\nToget gant mein-glas, tamolodet er greunit, garlantezet gant man, an tiez giz-kozh a ziskouez un neuz diouto o-unan. Nepell ac’hano ez int gwaredet gant ur chapel. Er c’hêrioù ez eo an tiez o bannoù koad a laka an istor da vevañ, e gwasked ramparzhioù alies. Started ar c’hreñvlec’hioù a adkaver en tourioù-tan hag er chaoserioù a zegemer bigi kozh en-dro. Kemend-all a lec’hioù da « saouriñ » !\nDre m’eo solut ar savadurioù ha m’eo stag ar Vreizhiz ouzh ar glad e vez gwarezet ar straedigoù, ar c’harterioù leun a henvoazioù er C’hêrioù arz hag istor hag er C’hêrioù bihan neuziet-kaer. An amzer dremenet a vez ergerzhet war droad, a dec’h kuit e-barzh ur viñs-tro, a vleugn war ur blasenn treustoù koad a bep tu dezhi pe en em wisk a-dreñv ur ramparzh. Ar c’heodedoù, birvidik-kaer, zo o tigeriñ ivez en amzer a vremañ.\nLabour pe blijadur, e pep lec’h emañ ar mor, oc’h intrañ ene Breizh ! Moret e vez bagoù-dre-lien giz gwechall e porzhioù kaer birvilh enno, dindan lagad an tourioù-tan. An oufoù zo a-gostez ar Gelveneg pe Konk-Kerne, kêrioù-penn ar pesketa anezho. Pelloc’h e vez Formulennoù 1 ar gwagennoù o regata. Diskibled Tabarly, Kersaozon pe Peyron a loc’h kuit eus Sant-Maloù pa gemeront perzh en Hent ar Rom pe eus an Oriant pa gemeront perzh en dreizhadenn an Oriant-Sant-Barth.\nBreizh a oa warni anal ar Spagnoled, ar Saozon, an duged kenoazus. En em zifenn a reas en ur sevel ramparzhioù, kreñvlec’hioù ha kastelloù. E lec’hioù hollgaer e vezont alies, evel er C’hab Frehel pe e Kameled, rak eno eo emañ ar gwereoù gwellañ ! Hiviziken e vez arsailhet ar savadurioù-se en un doare habask gant an douristed. Ar pal gwellañ-deuet dezho : kêr-gloz Konk-Kerne.\nEvit ar manerioù hag ar mereurioù e oa bet ret d’ar Vretoned pigellat ar greunit da gentañ. Gant ar maen-se e vez roet d’ar c’hêriadennoù an hoal dibar-se, diginkl, tolzennek ha c’hwek war un dro. Feunteunioù, poulloù-kannañ ha fornioù-bara zo strewet tro-war-dro. Ha pa vefent aes da anavezout d’ar sell kentañ, e c’hall an tiez giz-kozh souezhañ an den evelato. Cheñch a reont hervez an dafar zo dindan dorn hag an teroueroù.\nN’eus ket ur bae, n’eus ket un tamm lanneg, un tornaod, hep ma vefe ur groaz vaen, un delwenn pe ur chapel warno. Liammet strizh eo ar Vretoned ouzh an traoù sakr, ha ne oa ket bet ezhomm da aspediñ anezho evit ma vefe goloet ar vro a vonumantoù relijiel ganto. Gant an ilizoù diniver ha gant pinvidigezh ar porzhioù-bered e vez lakaet an den da estlammiñ, kalz muioc’h eget gant an ilizoù-meur. Gwir eo ez eus tost da 900 a sent sañset da wareziñ ar fideled.


Pajenn:Riou - Dogan 1943.djvu/8 - Wikimammenn\nPajenn:Riou - Dogan 1943.djvu/8\nGwened, avad, he-doa kaset he c’hefridi da benn gant aked, hag heb damant da gleier, trompilhou, ha taboulinou ar Vruderez. E Gwened eo e oa bet sinet ar Feur-Emgleo e 1532. Da Wened e oa, na petra, da vruda war un ton bras ar seurt Degouez Istorel mennet gant Doue E-Unan !\nGant piou an duzig e oe broudet kelaouennerien an « Ouest-Journal », da genta, an « Ouest-Eclair » da heul, ha da c’houde, holl gazetennou Bro-C’hall ?... E-pad c’houec’h miz, hep ma voe disterniet eun devez, e oe helibini etre ar c’helaouennou, o voula pennadou, o c’houlennata tud uhel : arzourien, skrivagnerien, politikerien, kargidi, diwar-benn kaerder ha madelez « dimezi » an diou vro, c’hall ha breizad, oc’h embann luc’hskeudennou aozerien ar gouel , ar merc’hed yaouank a oa da veza « rouanezed » an abadennou, ar brefeded, an eskibien, ar sonerien biniou, an tirvi, ar yer, an istr, - rag « Concours Agricole » a oa ivez, h.a., h.a.\nPajennadou a vefe da skriva diwar-benn an traou mad mesk-ha-mesk gant an traou droch, a oe dibunet er c’helaouennou da rei lufr da Reuz ar pevare Kantved.\nHa gouel a oe, ken a foeltre, e Gwened, penn-da-benn eur sizun ! Va zesteni a c’hellan rei, rag eno e oan, ha kazetennour ac’hanoun, ouspenn.\nHa brud a voe : kazetennerien holl gelaouennou Europa, da lavared eo Daoulagad ha Diskouarn ar Bed-holl, a oa deredet da Wened, da welout, da glevout, ha da rei testeni a-zivout Unvaniez didorr Breiz ha Bro-C’hall, da embann ne weled du-mañ na liou na roud eus an dispac’herien, a lavared e vagent keuz d’ar Frankiz a wechall. Paotred « Breiz Atao ? »… Eun dornadig fentigellerien !...\nAr zul, 7 a viz eost, a oa da veza an Deiz Bras. Ambrougadegou kenedus a-dreuz straedou kêr, dre zindan ar bolzou-enor ha mor lieslivet ar bannielouigou flammek, bole ar c’hleier, tennadeg kanoliou ; prezegenn en Iliz-Veur, gant Aotrou ’n Eskop Kemper ; prezegenn dindan Koc’hu an Ed, gant an Aotrou Edouard Herriot, Ministr Bras Bro-C’hall ; c’hoariva, sonerez, korolladegou al Loie Fuller, ha n’oun dare mui petra…\nEun devez a c’hloar, e vije bet ar Sulvez-se, paneved taol-trafalgar Roazon.\nPadal, a-araok an deiz, en doa tarzet ar Monumant.\nEz-skouer e oa bet skoazellet Roazon gant Gwened !..\n↑ Renerien penna Goueliou Gwened a oa an Aotrounez Plumey, a Vro-Normandi ha E. Decker, ganet e Kêr-Wened, a gerent a Vro-Luxembourg.\nAdtapet diwar « https://br.wikisource.org/w/index.php?title=Pajenn:Riou_-_Dogan_1943.djvu/8&oldid=161045 »\nKemmoù diwezhañ degaset d'ar bajenn-mañ d'an 2 Mae 2020, da 05:50.